Teemu Taponen LÄMPÖKUVAUS MIEHITTÄMÄTTÖMÄLLÄ ILMA-ALUKSELLA Automaatiotekniikan koulutusohjelma\nDownload Teemu Taponen LÄMPÖKUVAUS MIEHITTÄMÄTTÖMÄLLÄ ILMA-ALUKSELLA Automaatiotekniikan koulutusohjelma\nLÄMPÖKUVAUS MIEHITTÄMÄTTÖMÄLLÄ ILMA-ALUKSELLA\nOhjaaja: Kortelainen, Joonas\nAsiasanat: lämpökuvaus, lämpökamera, octokopteri, lennokki, ilmakuvaus\nOpinnäytetyön aiheena oli tutkia lämpökuvauksen hyödyntämistä miehittämättömässä ilma-aluksessa. Miehittämättömät ilma-alukset suuntautuivat tutkielmassani kahteen osaan, multikoptereihin ja radio-ohjattaviin lennokkeihin. Sivusin myös työssäni, mihin miehittämättömiä ilma-aluksia voidaan yleisesti käyttää.\nTutkimukseni tavoitteena oli saada muutama esimerkkikuva lämpökameralla ilmasta\nkäsin, mikä jäi vain haaveeksi tiukan aikataulun vuoksi. Myöskään ei ollut mahdollista saada vuokrattua oikeanlaista lämpökameraa. Pystyäkseni näyttämään, millaisesta kuvauksessa tässä olisi kyse, ja päästäkseni analysoimaan muutamaa lämpökuvaa, minun oli etsittävä internetistä muutama vastaavanlainen lämpökuva.\nTyöni kirjallisessa osiossa selvitin yksityiskohtaisesti ilma-alusten tekniikkaa ja lainsäädäntöä. Myös lämpökameroiden tekniikka, tarkkuudet ja optiikan vaikutus olivat\nkeskeisiä asioita. Teoreettisen osuuden tueksi löysin internetistä paljon julkaisuja,\njoita pystyin hyödyntämään työssäni.\nTHERMAL IMAGING USING UAVS\nSupervisor: Kortelainen, Joonas\nKeywords: thermal camera, thermal imaging, octocopter, drone, aerial photography\nThe purpose of this thesis was to research the utilization of thermal imaging in aerial\nphotography with UAVs. In addition, this thesis outlines the basic use-cases and purposes for using an UAV. The UAV’s researched are divided into two main categories; multicopters and radio-controlled model airplanes.\nThe main objective of this thesis was to capture thermal imagery with UAV mounted\ncamera. However, in the end this wasn’t possible due to the very tight schedule and\nunavailability of suitable thermal imaging cameras. In order to simulate things thermal imaging stock footage was utilized instead.\nIn the written part the UAV technology and the related legal questions were discussed. The thermal imaging technology was also researched especially the accuracies and optics. The research was supported by multiple publications found from various sources.\n2 MIEHITTÄMÄTÖN ILMA-ALUS ............................................................................. 7\n2.1 Tekniikka ............................................................................................................ 7\n2.2 Yleiset käyttötarkoitukset ................................................................................. 11\n2.3 Lainsäädäntö ..................................................................................................... 11\n3 LÄMPÖKAMERAN TOIMINTA ............................................................................. 12\nLämpökamerat miehittämättömiin ilma-aluksiin .............................................. 15\n3.2 Datan siirto lämpökamerasta............................................................................. 17\n3.3 Optiikan vaikutus .............................................................................................. 18\n4 MIHIN LÄMPÖKUVAUSTA VOIDAAN HYÖDYNTÄÄ? ................................... 21\n4.1 Tilanne maailmalla............................................................................................ 22\n4.2 Tilanne Suomessa ............................................................................................. 23\n5 ESIMERKKI CASE ................................................................................................... 23\n6 YHTEENVETO ......................................................................................................... 25\nUAV – Unmanned Aerial Vehicle, radio-ohjattava lennokki jolla tehdään ennalta\nMultikopteri – monimoottorinen radio-ohjattava kopteri\nOctokopteri – kahdeksan moottorinen radio-ohjattava kopteri\nRC-lennokki – Radio Controlled eli radio-ohjattava lennokki\nLiPo – Litiumpolymeeri\nOpinnäytetyöni käsittelee lämpökuvausta miehittämättömällä ilma-aluksella. Työssä\nselvitetään, missä ja miten lämpökuvausta voidaan hyödyntää. Puhuessani miehittämättömästä ilma-aluksesta, puhun joko radio-ohjattavasta octokopterista tai lennokista.\nLähden työssäni liikkeelle ”ilma-alusten” tekniikasta ja niiden muuttuvasta lainsäädännöstä. Sivuan myös niiden yleisimpiä käyttötarkoituksia. Lämpökuvausta tutkiessani selitän lämpökameran toimintatavan, kerron eri tarkkuuksista ja optiikan vaikutuksesta. Lopuksi pyrin selvittämään datan käsittelyä ja mahdollisuudet lähettää dataa maahan reaaliajassa. Tavoitteena oli saada muutama lämpökuva ilmasta ja analysoida sitä, mutta jouduin tyytymään internetistä löydettyihin lämpökuviin.\nTeen opinnäytetyöni itselleni omaan yritykseeni (AirAction). Mukana on myös Porin\nkaupungin tekninen palvelukeskus. Työni aihetta on tutkittu maailmalla jo jonkin\nverran ja päästy myös toteuttamaan. Suomessa lämpökuvaus miehittämättömällä ilma-aluksella on vasta alkumetreillä. Opinnäytetyöni tarkoituksena on myös saada\nitselleni tietämystä lämpökuvauksesta ja tulevaisuudessa tuoda lämpökuvaus myös\nLähden tutkielmassani liikkeelle miehittämättömien ilma-aluksien tekniikasta. Käyn\nläpi yleisiä käyttötarkoituksia sekä lainsäädäntöä. Seuraavassa luvussa käyn läpi\nlämpökameran toimintaperiaatetta. Sivuan aiheessa erilaisia lämpökameroita, datan\nsiirtoa maahan sekä optiikan vaikutusta. Neljännessä luvussa selvitän mihin lämpökuvausta voidaan hyödyntää. Selvitän tilanteet maailmalla sekä Suomessa. Viidennessä luvussa analysoin muutamaa lämpökuvaa, jotka on otettu ilmasta käsin ja viimeisenä tulee lyhyt yhteenveto koko tutkielmastani.\nPuhuttaessa miehittämättömästä ilma-aluksesta eli UAV:sta, tarkoitetaan käytännössä jotakin radio-ohjattavaa lennokkia tai kopteria. Virallisesti UAV:lla tarkoitetaan\nlennokkia, jolla tehdään ennalta määrättyä lentotyötä. Yhdysvallat ovat kokeilleet\nensimmäisen kerran näitä jo I maailmansodan aikana. Nykypäivänä suurimpaan suosioon ovat nousseet multikopterit, joita voidaan hyödyntää monissa tarpeissa. Suosituimpia multikoptereita ovat quad- ja octokopterit. Työssäni syvennyn pääsääntöisesti octokopterin (Kuva 1) tekniikkaan, mutta otan kantaa myös tavallisen RC-lennokin\nhyötyihin (Kuva 4). Mitä eroa on multikopterilla ja lennokilla? Multikopteri vastaa\nenemmän helikopteria, mutta siinä on useampia moottoreita. Esimerkiksi quadkopterissa on neljä moottoria kun taas octokopterissa on kahdeksan moottoria. Lennokki\npuolestaan vastaa normaalia lentokonetta, mutta pienemmässä koossa. Mitä eroa on\nquadkopterilla ja octokopterilla? Octokopteri on lento-ominaisuuksiltaan paljon stabiilimpi sekä turvallisempi kahdeksan moottorin ansiosta, kuin quadkopteri. Jos octokopterista sammuu ennalta arvaamattomasta syystä yksi moottori, se ei vaikuta lentoon juurikaan. Mikäli quadkopterista sammuu yksi moottori, sitä ei saada enää hallitusti laskettua alas.\nMultikopterin tekniikka on monimutkaisempi verrattuna tavallisen RC- lennokin\ntekniikkaan. Koptereissa käytetään harjattomia sähkömoottoreita hyvän hyötysuhteen\nja käyttövarmuuden takaamiseksi. Multikopterien ohjaus perustuu radio-ohjauksen\nlisäksi GPS-paikannukseen ja gyro-stabiloituun toimintaan. Kerron seuraavaksi tässä\ntutkimuksessa käytettävän octokopterin teknisiä tietoja.\nKuva 1. Octokopteri (AirActionin www-sivut 2013)\nKopterin ohjaus tapahtuu 2.4 GHz:n taajuuden radio-ohjaimella. Tämän ohjaimen\nperusantenneilla pystytään toimimaan laillisesti 150 metrin korkeudelta. Lentoetäisyys on aina silmän kantamaan asti eli noin 500 metriä. Kopteri käyttää kahdeksaa\n500 watin harjatonta sähkömoottoria, jolloin moottoreiden yhteistehoksi tulee neljä\nkilowattia. Virtalähteenä toimii kaksi kappaletta 5000 mAh: n LiPo akkua. Potkureina toimivat kahdeksan kappaletta muovi-komposiittipotkureita. Kopterilla voidaan\nnostaa noin kahden kilogramman hyötykuorma. Kopteri pitää sisällään myös GPSlukituksen, jolla saadaan kopteri pysymään tarpeen tullen täysin paikallaan. Käytössä\non myös FPV -monitori, eli kopterista saadaan reaaliajassa langattomasti videokuvaa\nmaahan. Kameratelineenä toimii harjattomilla sähkömoottoreilla varustettu täysin\nstabiili teline. Kameratelineen säätö perustuu PID-algoritmiin sekä asentoanturiin.\nTämä teline pitää kameran täysin stabiilina kovassakin tuulessa. Käytännössä tämä\ntarkoittaa, että kamerateline korjaa aina vastakkaiseen suuntaan tarvittavat liikkeen\nmuutokset verrattuna kopteriin. Kameratelinettä pystytään säätämään maasta käsin\nvertikaalisesti 90 astetta alaspäin ja kopteria kääntämällä saadaan kamera kääntymään sivuille. Kuvassa 2 nähdään esimerkki kameratelineestä.\nKuva 2. Kamerateline (Taponen henkilökohtainen tiedonanto 14.4.2014)\nKuva 3. Kameratelineen PID-säädön PC-ohjelma (Taponen henkilökohtainen tiedonanto 14.4.2014)\nMiten kopterin tekniikkaa tulisi kehittää lämpökuvauksen hyödyksi? Kopterin lentoaikaa tulisi saada huomattavasti pidemmäksi. Käytännössä tämä tarkoittaa akkujen\nkapasiteetin nostoa, esim. kaksi kappaletta 10 Ah akkuja. Kopterin runko tulisi korvata hiilikuituisella mallilla, jolla saadaan painoa pudotettua. Myös kopterin potkureilla on suuri merkitys lentoaikaan. Kopterissa tulisi olla valmiiksi tasapainotetut\nhiilikuitupotkurit, sillä niissä on huomattavasti suurempi hyötysuhde. Hiilikuitupotkurit ovat myös kevyemmät ja niiden tulisi olla muutaman tuuman pidemmät ja lapakulmat suuremmat. Täten saadaan kasvatettua kopterin kuorman kantokykyä. Tut-\nkimusten mukaan laadukkailla hiilikuitupotkureilla on saatu lentoaikaa kasvatettua\npuolitoistakertaiseksi sekä kantokyky tuplattua. Ehdoton lisälaite kopteriin olisi Dji\nWaypoint -autopilottijärjestelmä, jonka ansiosta kopterille voidaan piirtää lentoreitti\nkannettavalla tietokoneella. Tällöin kopteria voidaan ajaa autopilotilla, jolla taataan\nhuomattavasti pidemmät ja tarkemmat lentoreitit. Autopilottijärjestelmän maksimi\ntoimintaetäisyys on noin 15 kilometriä. (Dji:n www-sivut 2014)\nKuva 4. Radio-ohjattava lennokki (Airpixin www-sivut 2010)\nLennokin tekniikka puolestaan eroaa huomattavasti octokopterista. Lennokin tulisi\nolla rakenteeltaan kevyttä, esimerkiksi epp -solumuovimateriaalia, kärkiväliltään\nnoin kaksi metriä ja kantokykyä tulisi olla noin kaksi kilogrammaa. Lennokkiin riittäisi esimerkiksi yksi 500 watin harjaton sähkömoottori ja yksi 10 Ah akku. Tällöin\nlentoaika saadaan huomattavasti pidemmäksi kuin octokopterilla. Lennokkiin tulisi\nasentaa myös autopilottijärjestelmä, jolla voidaan piirtää myös oma lentoreitti. Lennokilla saataisiin operoitua samankokoisia alueita, kuin kopterilla, mutta ajallisesti\npidempään. Lennokin kokonaishinnaksi tulisi paljon pienempi, kuin octokopterin.\nTähän tulisi myös asentaa harjattomilla sähkömoottoreilla varustettu kamerateline\nstabiilin kuvan takaamiseksi.\nUAV- koneiden käyttö on lisääntynyt yleisesti kaikilla osa-alueilla. Multikoptereiden\npääasiallinen käyttö on ilmakuvauksessa. Ilmakuvaus voidaan jakaa kahteen osaan,\nvideo- tai valokuvaukseen. Ilmakuvausta voidaan hyödyntää muun muassa erilaisten\ntapahtumien ja kiinteistöjen kuvaamisessa, sekä esimerkiksi rakennussuunnittelussa.\nMyös myrskytuhojen kartoittamisessa, metsä- ja maanviljelyn seurannassa voidaan\nhyödyntää ilmavalokuvia. Ilmasta kuvattua videokuvaa voidaan taas hyödyntää musiikki-, televisio- ja elokuvatuotannossa. Korkeiden mastojen, tuulimyllyjen ja rakennusten kuntotarkastukseen voidaan hyödyntää molempia kuvausmuotoja. Ilmakuvausta voidaan hyödyntää myös pelastustehtävissä, esim. kesällä 2013 Laukaan\nruutitehtaalla olleessa räjähdysvaaratilanteessa. Uusimpia käyttötarkoituksia multikoptereilla ovat laserkeilaus sekä tulevaisuudessa pakettien kuljettaminen.\nRC -lennokin käyttö ei ole yhtä suosittua kuin koptereiden, koska niiden käyttötarkoitukset ovat huomattavasti pienemmät sekä lennokki vaatii isomman tilan lentoonlähtöön. Osaa kopterilla tehtävistä ilmakuvauksista voidaan myös toteuttaa lennokilla, esim. luonnon seurantaa. Lennokkia käytetään pääosin laajamittaisempiin ilmakuvaustehtäviin, esimerkiksi kartoituksessa ortokuvauksiin tai laajamittaisiin etsintätehtäviin.\nUAV -toiminnan suurimpina ongelmina on tällä hetkellä lainsäädäntö. Tällä hetkellä\nlaissa on määrätty, että lentokorkeus pitää olla alle 150 metriä ja lentoetäisyys saa\nolla maksimissaan 500 metriä ja näköyhteys puolestaan jatkuvasti koneeseen. Miehittämättömän ilma-aluksen on kyettävä väistämään kaikkia muita ilma-aluksia eikä\nlennättäminen ole sallittua tiheästi asuttujen asuinalueiden yläpuolella. Valvotussa\nilmatilassa lennättäessä asiasta on sovittava ja kommunikoitava erikseen aluelennonjohdon kanssa. Esimerkiksi, jos toimii Porin keskustan tuntumassa UAV -tehtävissä\nja vaikka lentokorkeus on alle 150 metriä, pitäisi tällöin olla yhteydessä aluelennonjohtoon. Esimerkiksi koko Porin keskustan alue kuuluu Porin lentokentän lähialuee-\nseen, jossa lentokoneiden alarajana on maanpinta. Seuraavassa kappaleessa on otteita\nhallituksen esityksestä eduskunnalle ilmailulain muuttamisesta.\n”Ilmailulain 6 §:n 3 momentissa on nykyisellään säädetty, että kokeilu- tai tutkimustarkoituksiin käytettävä miehittämätön ilma-alus saa poiketa lentosäännöistä muulta\nilmailulta kielletyllä tai tarkoitusta varten perustetulla tilapäisellä vaara-alueella, jos\npoikkeava menettely on suunniteltu tai toteutetaan siten, että lentoturvallisuutta ei\nvaaranneta. Tällaiseen menettelyyn on pyydettävä lupa Liikenteen turvallisuusvirastolta. Voimassa olevan ilmailulain säännöksen rajaus kokeilu- tai tutkimustarkoituksiin käytettäviin miehittämättömiin ilma-aluksiin on katsottava liian rajoittavaksi, ja\nsiksi ehdotuksessa esitetään 6 §:n 3 momenttiin esitetyn kaltaista tarkistusta. Rajaus\nkokeilu- ja tutkimustarkoituksesta poistettaisiin, kunhan miehittämättömän ilmaaluksen käyttö rajattaisiin muulta ilmailulta kielletylle tai tarkoitusta varten perustetulle tilapäisesti erotetulle alueelle. Liikenteen turvallisuusviraston tarkoituksena on\nantaa lentotyöstä miehittämättömillä ilma-aluksilla määräys, joka vastaisi sisällöltään\nEuroopassa jo vuodesta 2004 vallalla olevia linjauksia, kuten muun muassa, että\nmiehittämätöntä ilma-alusta voidaan käyttää, kunhan alus on koko ajan lennättäjän\ntai lennättäjään suorassa yhteydessä olevan tarkkailijan näköpiirissä korkeintaan 500\nmetrin etäisyydellä ja korkeintaan 120 metrin korkeudessa. Miehittämätön ilma-alus\nsaa poiketa lentosäännöistä muulta ilmailulta kielletyllä tai tarkoitusta varten tilapäisesti erotetulla alueella, jos poikkeava menettely on suunniteltu ja toteutetaan siten,\nettei lentoturvallisuutta vaaranneta. Ilma-aluksen käyttäjän on saatava poikkeavaan\nmenettelyyn lupa Liikenteen turvallisuusvirastolta.” (Finlexin www-sivut 2013)\nLämpökameran historian juuret alkavat vuodesta 1840, kun englantilainen matemaatikko John Herscel kehitti ensimmäisenä maailmassa infrapunakuvan haihduttamalla\nalkoholia hiilipäällysteiseltä pinnalta. AGA infrared AB, nykyään FLIR, aloitti lämpökameroiden sarjavalmistuksen vuonna 1958 ja toi lämpökamerat myös siviilien\nmarkkinoille. (Leino henkilökohtainen tiedonanto 6.2.2014)\nLämpökuvauksessa tutkitaan kohteen lähettämää lämpösäteilyä eli infrapunasäteilyä.\nKaikki kohteet joiden lämpötila on yli absoluuttisen nollapisteen (-273,15 °C), säteilevät lämpösäteilyä. Lämpösäteily johtuu atomien ja molekyylien värähtelystä kappaleessa eli lämpöliikkeestä. Lämpökamera vastaanottaa infrapunasäteilyä, mittaa säteilyn voimakkuuden ja muuttaa sen lämpötilajakauman mukaiseksi kuvaksi. Lämpökameroita on kahdenlaisia, mittaavia ja ei-mittaavia. Ei-mittaavia lämpökameroita\nkäytetään suurimmaksi osaksi etsintä- ja valvontatehtävissä, joissa ei tarvita tarkkaa\nlämpötilaa kohteesta. Mittaavia lämpökameroita käytetään esimerkiksi teollisuudessa, joissa taas tarvitaan tarkka lämpötila kohteesta. Lämpökamera ei tarvitse valoa\ntoimiakseen, vaan sen toiminta perustuu kohteen infrapuna-alueella emittoiman säteilyn mittaamiseen. Lämpökamerat toimivat 8-14 µm aallonpituusalueella. Lämpökameroilla pystytään mittaamaan parhaillaan -40˚C:sta aina + 1500˚C:seen. Tallennus\nlämpökameroissa tapahtuu suoraan tietokoneelle, kameran sisäiseen muistiin tai\nmuistikortille. (Leino henkilökohtainen tiedonanto 6.2.2014)\nNormaalisti lasi ei läpäise tai taita lämpösäteilyä, siksi optiikkamateriaalina käytetään usein hiilipinnoitettua germaniumia. Optiikkaa vaihtamalla saadaan erilaisia näkymäalueita lämpökameralle. Suurella polttovälillä saadaan lähempi kuva kohteesta\nja pienellä polttovälillä taas kauempaa otettu kuva. Lämpökamerassa erottelukyvyllä\ntarkoitetaan pienintä lämpötilaeroa, jonka se pystyy erottamaan. Nykyään pystytään\nerottamaan jopa 0,02ᵒC:en lämpötilaerot, hyödyntäen kvanttikaivodetektori ilmaisinta. Mittaustarkkuus riippuu sekä erotuskyvystä, että käytetyn lämpötila-alueen laajuudesta. (Leino henkilökohtainen tiedonanto 6.2.2014)\n”On tärkeää ymmärtää ero infrapunakameran ja lämpökameran välillä. Kaikki lämpökamerat ovat infrapunakameroita, mutta kaikki infrapunakamerat eivät ole lämpökameroita. Tämä johtuu siitä, että halvat noin 200€ infrapunakamerat eivät näe tarpeeksi ”kauas” infrapunaspektriä, jotta niillä voitaisiin nähdä lämpötilajakaumia.\nNämä kamerat näkevät juuri ja juuri silmälle näkymätöntä infrapunasäteilyä, mutta\neivät näe kohteen itsensä lähettämää lämpösäteilyä.” (Leino henkilökohtainen tiedonanto 6.2.2014) Näkyvän valon aallonpituusalue on n. 400 – 700nm ja lyhytaaltoisen infrapuna-alueen aallonpituusalue on n. 700 – 2500nm. Kun taas pitkäaaltoisen\ninfrapuna-alueen aallonpituusalue on n. 7000 – 15000nm. (Leino henkilökohtainen\nKuva 5. Sähkömagneettisen spektrin aallonpituudet (Leino henkilökohtainen tiedonanto 6.2.2014)\nKuva 6. Lämpökameran toimintaperiaate (Leino henkilökohtainen tiedonanto\nKuvassa 6 nähdään lämpökameran toimintaperiaate ja rakenne. Lämpökameran toiminta alkaa, kun optiikka ja keilain ohjaavat lämpösäteilyn kameran ilmaisimelle.\nKun ilmaisin on vastaanottanut säteilyn, se välittää säteilyn tiedot sähköisenä eteenpäin. Ilmaisinelektroniikka vahvistaa sähköistä signaalia, jonka jälkeen signaali muutetaan digitaaliseen muotoon. Viimeisenä tapahtuu kuvankäsittely ja kuvan muodostaminen. (Leino henkilökohtainen tiedonanto 6.2.2014)\nLämpökamerat miehittämättömiin ilma-aluksiin\nTällä hetkellä ehdottomasti suosituin ratkaisu UAV -koneella tehtyyn lämpökuvaukseen on Flir Tau 2 -lämpökamera. Flir Tau -lämpökameraa löytyy kolmea eri mallia:\nTau 640, Tau 336 ja Tau 324. Tau 640:n resoluutio on 640 x 512, Tau 336:n resoluutio on 336 x 256 ja Tau 324:n resoluutio on 324 x 256. Flir on ehdottomasti laadukkain lämpökameravalmistaja ja myös kallein. Flir Tau:ssa on ehdottomasti yksinkertaisin ratkaisu datan siirtoon maahan. Tau:n suuri etu on myös pieni virrankulutus,\nsillä se vaatii ainoastaan 900mW toimiakseen. Tätä voi verrata esimerkiksi octokopterin yhden moottorin ottamaan tehoon, joka on 500W. Tau -lämpökameraan saa yhdeksän erilaista optiikkaa, joilla taataan monipuolinen kuvauskohteiden valinta.\nTau:n kuvausalue on -40 °C:sta + 550°C:seen ja erottelukyky on 50mK. (Flirin\nKuva 7. Flir Tau -lämpökamera (Flirin www-sivut 2014)\nToinen varteenotettava vaihtoehto ja saman kokoluokan lämpökamera, kuin edellä\nmainittu, on Optriksen PL 400 ja PL 450. Molemmissa Optriksen PL- malleissa resoluutio on 382 x 288 pikseliä. PL- 450:ssä kuvausalue on -20°C:sta +900°C:seen, kun\nPL 400:ssa kuvausalue on -20°C:sta + 1500°C:seen. Kyseisiin Optriksen kameroihin\nlöytyy tällä hetkellä kolmea erilaista optiikkaa. PL- 400:n erottelukyky on 80mK ja\nPl-450:n erottelukyky on 40mK. Molempien kameroiden paino on 320 grammaa.\n(Optriksen www-sivut 2009)\nKuva 8. Optris PL -lämpökamera (Optriksen www-sivut 2009)\nAvio/Nec -nimiseltä yritykseltä löytyy myös muutama lämpökameramalli, joita on\nsuosittu miehittämättömissä ilma-aluksissa. Avio/ Nec R300SR resoluution on 640 x\n480 pikseliä. Kuvausalue on -40°C:sta +500°C:seen. H -mallilla saadaan kuvausalue\naina +2000°C:seen asti. Erottelukyky kamerassa on 50 mK. R300Z -mallissa resoluutio ja kuvausalue ovat samat kuin edellä mainitussa kamerassa, mutta erottelukyky on 60 mK. Kyseisessä kamerassa on myös zoom -optiikka, joka parantaa pidempien etäisyyksien kuvauksia. Avio/Necin kameroissa korostuu helppokäyttöisyys,\nsillä kameran toiminta on lähes samanlainen kuin normaalissa videokamerassa, eli\nkamera kuvaa suoraan muistikortille. (Irpodin www-sivut 2014)\nKuva 9. Avio/ Nec R300SR- lämpökamera (Irpodin www-sivut 2014)\nHuomattavasti helpoin ja monipuolisin ratkaisu on Rebotnixin IF-1 -lämpökamera,\njoka on saman kokoluokan kamera, kuin Flirin ja Optriksen. Rebotnixin kamerassa\non valmiiksi langaton tiedonsiirto, joka helpottaa huomattavasti käyttöä. Resoluutio\non 640 x 480 pikseliä ja erottelukyky 50 mK. (Rebotnixin www-sivut 2014)\nKuva 10. Rebotnix IF-1 -lämpökamera (Rebotnixin www-sivut 2014)\nDatan siirto lämpökamerasta\nTiedonsiirto maahan on yksi monimutkaisimmista, mutta tärkeimmistä asioista lämpökuvauksessa miehittämättömällä ilma-aluksella. Tiedonsiirtoon löytyy erilaisia\nratkaisuja eri kameroihin. Joissakin tehtävissä ei välttämättä tarvita suoraa live-kuvaa\nkuvattavasta kohteesta, jolloin riittää kamera, joka kuvaa suoraan esimerkiksi kameran muistikortille. Joissain tapauksissa, esim. etsintätehtävissä, vianetsinnässä tai\nhuoltotoimenpiteissä voidaan tarvita live-kuvaa. Normaalisti ilmakuvauksessa livekuva muodostetaan 5.8 GHz:n videolinkin avulla johonkin kannettavaan monitoriin\ntai kannettavaan tietokoneeseen. Jossain tapauksissa voidaan hyödyntää myös wifin\nkäyttöä, jolloin kuva voidaan saada puhelimeen, tablettiin tai kannettavaan tietokoneeseen.\nFlir Tau -lämpökameran tiedonsiirto maahan on toteutettu 5.8 GHz:n videolinkin\navulla kannettavaan tietokoneeseen tai kannettavaan monitoriin. Toimintaetäisyydet\novat muutamia kilometrejä riippuen videolinkin antenneista. Mikäli videolinkki on\nyhdistetty kannettavaan tietokoneeseen, saadaan kuvaus tällöin tallennettua esimerkiksi kovalevylle tai muistitikulle. (Flirin www-sivut 2014)\nOptriksen lämpökameran tiedonsiirto on jonkin verran monimutkaisempi kuin Flirillä, sillä se vaatii pienen ”tietokoneen” live-kuvan muodostamiseksi. Live-kuva saa-\ndaan muuten muodostettua 5.8 GHz:n videolinkin avulla. Kuvassa 11 nähdään Optriksen lämpökameran live-kuvan kytkentäkaavio. (Optriksen www-sivut 2009)\nKuva 11. Optriksen lämpökameran live-kuvan kytkentäkaavio (Optriksen www-sivut\nRebotnixin lämpökamerassa tiedonsiirto on toteutettu sisäisellä langattomalla lähettimellä. Kameralla voidaan lähettää esimerkiksi suoraan live-kuva Applen iPadiin.\nLive-kuva voidaan myös lähettää matkapuhelinverkkojen yli suoraan CDN verkkoon. Toimintaetäisyydeksi saadaan noin kilometri. (Rebotnixin www-sivut\nOptiikalla on suuri vaikutus lämpökuvauksessa. Normaalisti lämpökameroihin ei ole\nsaatavilla zoomausta, joten kuvan näkymäaluetta muutetaan erilaisilla optiikoilla.\n”Lämpökameran erotuskyvyllä tarkoitetaan pienintä pinta-alan kokoa, jonka kuvausjärjestelmä pystyy erottamaan. Tähän voidaan vaikuttaa vaihtamalla optiikkaa. Pienin eroteltava pinta voidaan laskea kertomalla mittausetäisyys kameran geometrisella\nerottelukyvyllä. Geometrinen erottelukyky ilmaistaan yksittäisen pisteen mittauskulmana milliradiaaneissa. Geometrisen erottelukyvyn määrittelyn lähtökohta on\nluonnollisesti ilmaisinmatriisin yksittäisen ilmaisimen koko. Mittaustarkkuus riippuu\nerotuskyvyn lisäksi käytetyn lämpötila-alueen laajuudesta.” (Leino henkilökohtainen\ntiedonanto 6.2.2014) Kuvissa 12 ja 13 nähdään Optriksen lämpökameran 62° x 49°\noptiikan vaikutus kuva-alueeseen, ensin 20 metrin etäisyydeltä ja sen jälkeen 100\nmetrin etäisyydeltä. Tämän jälkeen kuvissa 14 ja 15 nähdään Optriksen lämpökameran 13° x 10° optiikan vaikutus kuva-alueeseen, ensin 20 metrin etäisyydeltä ja sen\njälkeen 100 metrin etäisyydeltä.\nKuva 12. Optriksen lämpökameran 62° x 49° optiikan vaikutus kuva-alueeseen 20\nmetrin etäisyydeltä (Optriksen www-sivut 2009)\nKuva 13. Optriksen lämpökameran 62° x 49° optiikan vaikutus kuva-alueeseen 100\nKuva 14. Optriksen lämpökameran 13° x 10° optiikan vaikutus kuva-alueeseen 20\nKuva 15. Optriksen lämpökameran 13° x 10° optiikan vaikutus kuva-alueeseen 100\nKuvassa 16 nähdään miten Flirin 13mm ja 19mm objektiivit vaikuttavat kuvausetäisyyksiin ihmisen ja auton kokoisiin kohteisiin. 19mm objektiivi havaitsee auton kokoisen kohteen melkein puolentoista kilometrin etäisyydeltä, kun 13mm objektiivi\nhavaitsee sen vasta reilun kilometrin etäisyydeltä. Tunnistamisetäisyyksillä ei ole\nsuurta eroa, sillä 19mm objektiivi tunnistaa auton kokoisen kohteen 200 metrin etäisyydeltä, kun 13mm objektiivi havaitsee saman kohteen 140 metrin etäisyydeltä.\nKuvasta voidaan päätellä, että kun objektiivia kasvatetaan, havaitsemiskyky kasvaa\nhuomattavasti enemmän, kuin tunnistuskyky.\nKuva 16. Flirin optiikkalaskuri (Aeryonin www-sivut 2014)\nMIHIN LÄMPÖKUVAUSTA VOIDAAN HYÖDYNTÄÄ?\nNykyään lämpökamerat on saatu niin pieneen kokoon, että niitä voidaan hyödyntää\nmyös UAV -toiminnassa. Lämpökamera ilmassa tuo aivan uusia ulottuvuuksia verrattuna normaaliin lämpökuvaukseen. Lämpökuvausta on tehty jo pitkään ilmasta,\nmutta vain oikeilla helikoptereilla tai lentokoneilla, mikä on ollut varsin kallista.\nMihin lämpökuvausta voidaan hyödyntää? Ensimmäiseksi tulisi miettiä, että tarvitaanko kohteesta tarkka lämpökuva vai riittääkö pelkkä suuntaa antava kuva. Niin\nkuin aikaisemmin mainittiin, lämpökuvaus jaetaan kahteen osaan, mittaavaan ja ei\nmittaavaan. Mittaavalla lämpökuvauksella tarkoitetaan, että paikannetaan kuvattavan\nkohteen vika, esimerkiksi kaukolämpöputken lämpövuotokohta tai muuntajassa ylikuumeneva komponentti. Tällaisessa kuvauksessa useimmiten halutaan tarkka läm-\npötila kuvauskohteesta. Ei-mitattavalla tarkoitetaan taas, että lämpökameran avulla\nlöydetään esimerkiksi ihminen maastosta. Tässä tapauksessa riittää vain suuntaa antava kuva eli pystytään erottamaan ihminen esimerkiksi maastosta.\nKäyttämällä lämpökameraa octokopterissa pystytään kuvaamaan hankalissakin paikoissa. Kuvausta voidaan tehdä myös sisätiloissa, esimerkiksi korkeissa tehtaissa.\nOctokopterilla voidaan myös kuvata täysin paikallaan, joten saadaan hyvinkin tarkkoja kuvia todella läheltä kohdetta. Kopteria voidaan käyttää hyvin monipuolisesti\nlämpökuvauksessa. Voidaan nousta ylöspäin esimerkiksi korkeaa maston vieressä,\nkuvata täysin paikallaan tai opettaa lentoreitti esimerkiksi halutun sähkölinjan mukaisesti. UAV -lennokkia pystytään hyödyntämään vain laajamittaisessa kuvauskäytössä, esimerkiksi ihmisen etsinnässä tai laajamittaisissa sähkölinjojen tarkastustehtävissä.\nLämpökameran käyttöä UAV -koneessa hyödyntäen on tutkittu eri puolilla maailmaa\njo useamman vuoden, muun muassa eri lämpökameroiden soveltuvuutta ja erilaisia\nkäyttötarkoituksia. Myös datan lähetys lämpökamerasta maahan on ratkaistu erilaisin\nmenetelmin. Käyttökohteita on keksitty useita ympäri maailmaa ja uusia kohteita\nkeksitään jatkuvasti lisää. Lämpökuvaus onkin saanut suuren suosion monilla teollisuuden aloilla. Pääosin lämpökameraa on käytetty erilaisiin laitteiden ja rakennusten\ntarkastuksiin ja huoltotoimenpiteisiin. Saksassa lämpökuvausta ilmasta käsin on hyödynnetty muun muassa isojen aurinkopuistojen aurinkopaneelien kuntotarkistuksissa\nsekä rakennusten kattoeristeiden tarkastuksissa. Lämpökuvauksen kohteita muualla\nmaailmassa on ollut esimerkiksi tuulimyllyjen, sähkölinjojen ja korkealla hankalissa\npaikoissa olevien sähkölaitteiden tarkastuksissa. Myös poliisit ja pelastuslaitokset\novat hyödyntäneet lämpökuvausta ilmasta, esimerkiksi ihmisen etsintä- ja piiritystehtävissä. (Thermografien www-sivut 2013) (Aibotixin www-sivut 2014)\nLämpökuvaus ilmasta on varsin haluttu ja kasvava palvelu tulevina vuosina myös\nmeillä Suomessa. Tiettävästi Suomessa on tällä hetkellä muutama lämpökuvaukseen\nerikoistunut ilmakuvausyritys. Tehtyäni taustatutkimusta, heidän käyttökohteitaan\novat olleet kaukolämpöputkien vuotokohtien kartoittaminen, sähkölinjojen liitosten\nja komponenttien ylikuumeneminen, sähkönjakelukeskukset, korkeat rakennukset ja\nrakennusten kattojen eristyksien tarkastaminen. Myös ihmisten etsintä, palopesäkkeiden paikantaminen palopaikalta ja erilaisten prosessien tarkkailu ovat olleet kohteina. Tulevaisuudessa kuvattavia kohteita voisivat olla myös tuulimyllyjen lapojen\nlämmittimet. (Lentosirkuksen www-sivut 2012) (VideoDronen www-sivut 2014)\nSeuraavissa kuvissa 17, 18 ja 19 nähdään kahdella eri lämpökameralla otettuja kuvia\nilmasta käsin. Jokaisesta kuvasta on ympyröity niin sanotut ”hotspot -alueet” eli\nkäytännössä missä tapahtuu suurimmat ylikuumenemiset ja lämpövuodot. Kyseisiä\nkuvia ei pystytä vertaamaan mihinkään referenssilämpötilaan, koska sellaisia ei ollut\nannettu. Esimerkiksi kuvista 18 ja 19 pystytään tulkitsemaan suurimmat\nlämpövuodot. Kuvasta 17 voidaan päätellä, että osassa aurinkopaneeleiden\nkomponeneteista tapahtuu ylikuumenemisesta, joka voi johtua mm. laiteviasta tai\nMiten ”hotspot-alueet” pystytään paikantamaan? Koska lämpökamerat ovat\nmassaltaan ja fyysiseltä kooltaan hyvin pieniä tänä päivänä, pystytään kopterin\nkyytiin lisäämään myös pieni videokamera lämpökameran lisäksi. Tämä tarkoittaa\nkäytännössä sitä, että kameratelineeseen lämpökameran viereen lisätään esimerkiksi\nlämpökamera kuvaa. Täten pystytään vertaamaan normaalia videokuvaa sekä\nlämpökuvaa keskenään, josta pystytään paikantamaan tarkasti erilaiset lämpövuodot\nsekä ylikuumenemiset kuvauskohteista.\nKuva 17. Optriksen PL450 lämpökameralla otettu kuva aurinkopaneelipuistosta (Aibotixin www-sivut 2014)\nKuva 18. Flir Tau -lämpökameralla otettu kuva kerrostalon seinästä (Thermografien\nKuva 19. Flir Tau -lämpökameralla otettu kuva kerrostalon kattorakenteista (Thermografien www-sivut 2013)\nTutkimukseni tuloksina on hyvä todeta ensimmäisenä muutama fakta octokopterin\ntekniikasta. Tärkeimpiä kehitettäviä asioita tekniikassa ovat lentoajan pidentäminen\nsekä autopilottijärjestelmän käyttö. Näillä kahdella seikalla saadaan kuvauskopterin\nkäyttöaluetta kasvatettua ja siten myös enemmän kuvauskohteita. Oleellista ovat\nmyös kuvauskopterin keventäminen sekä hyötysuhteeltaan paremmat potkurit.\nLämpökameran hankintaa suunniteltaessa, tulisi ensimmäisenä pohtia hintalaatusuhdetta sekä kuvaustarkoitusta. Lämpökamera tulisi olla käyttäjälle helppo- ja\nvarmakäyttöinen. Tarpeen tullen tulisi olla mahdollisuus monipuolisiin kuvauksiin\nkäyttäen erilaisia optiikoita. Tutkimukseeni vedoten, paras lämpökameravaihtoehto\non ehdottomasti Flir Tau -mallit. Näillä kameroilla on jo paljon näyttöä kyseisistä\nkuvaustoimenpiteistä ja voidaan todeta, että se on toimiva ratkaisu.\nMiten tekniikka tulee kehittymään seuraavana viitenä vuotena? Lähdetään ensimmäiseksi liikkeelle multikopterien tekniikasta. Uusia multikopterivalmistajia tulee lisää\nmarkkinoille jatkuvasti ja sitä kautta hinnat putoavat samaan tahtiin. Esimerkkinä\nvuosi sitten servo-ohjatut kameratelineet olivat yleisempiä kuin harjattomilla sähkö-\nmoottoreilla ohjatut. Harjattomilla sähkömoottoreilla varustettuja kameratelineitä\nvalmisti vain muutama yritys, jonka johdosta ne olivat hyvin kalliita. Tällä hetkellä\nkyseisiä valmistajia on tullut rutkasti lisää sekä hinnat ovat pudonneet roimasti alas.\nKopterien akkuteknologian puolestaan luulisi kehittyvän seuraavan viiden vuoden\naikana sen verran, että pystytään lentämään kerralla helposti puolikin tuntia. Lennätys puolestaan tulee kallistumaan enemmän ennalta määrättyihin lentoreitteihin käyttäen autopilottijärjestelmää. Seuraavan viiden vuoden aikana myös lainsäädäntö tulee\nkehittymään tarkemmaksi miehittämättömissä ilma-aluksissa.\nKamerat kehittyvät jatkuvasti yhä pienemmiksi. Tämä koskee normaaleja järjestelmäkameroita sekä lämpökameroita. Viimeisen kahden vuoden aikana markkinoille\non saapunut minijärjestelmäkameroita. Lähivuosina tullaan korvaamaan normaalit\njärjestelmäkamerat pienempikokoisilla, kun saadaan kehityttyä kennoja pienempikokoisiksi. Luultavasti myös markkinoille saadaan uusia kompaktikokoisia lämpökameroita lähivuosina. Lämpökameratekniikassa kehitystä tulee tapahtumaan datan\nsiirrossa maahan. Viime vuosina normaaleissa kameroissa on alettu hyödyntämään\nwifiä. Uskoisin, että wifin käyttö tulee myös yleistymään lämpökameroissa, täten\nsaadaan helposti siirrettyä dataa maahan.\nTyön tuloksia tullaan hyödyntämään lähivuosina yritykseni AirAction palveluissa\nkun rahoitus on ratkennut. Testikuvaukset tullaan aloittamaan rakennusten lämpökuvauksilla Porin kaupungin teknisen palvelukeskuksen toimesta.\nAirActionin www-sivut. 2013. Viitattu 1.2.2014. http://www.airaction.fi/\nDji:n www-sivut. 2014. Viitattu 1.2.2014. http://www.dji.com/\nAirpixin www-sivut. 2010. Viitattu 1.2.2014. http://www.airpix.net\nFinlexin www-sivut. 2013. Viitattu 1.2.2014. http://www.finlex.fi\nLeino, M. 2014. Tutkijaopettaja, Satakunnan Ammattikorkeakoulu. Pori. Opintomateriaali 6.2.2014\nFlirin www-sivut. 2014. Viitattu 10.2.2014. http://www.flir.com\nOptirksen www-sivut. 2009. Viitattu 10.2.2014. http://www.optris.com\nIrpodin www-sivut. 2014. Viitattu 10.2.2014. http://www.irpod.net\nRebotnixin www-sivut. 2014. Viitattu 10.2.2014. http://rebotnix.com\nAeryonin www-sivut. 2014. Viitattu 13.2.2014. http://www.aeryon.com\nLentosirkuksen www-sivut. 2012. Viitattu 14.2.2014. http://www.lentosirkus.fi\nVideodronen www-sivut. 2014. Viitattu 14.2.2014. http://www.videodrone.fi/\nAibotixin www-sivut. 2014. Viitattu 17.2.2014. http://www.aibotix.com\nThermografien www-sivut. 2013. Viitattu 17.2.2014. http://www.thermografie.nl\nTaponen, T. 2014. Ilmakuvaaja, AirAction. Pori. 14.4.2014


Oletko sosiaalinen, vastuuntuntoinen ja palveluhenkinen? Onko sinulla hyvät ihmissuhde- ja vuorovaikutustaidot sekä halu oppia alan tietotekniikkaa ja teknologiaa? Haluat kehittyä lähihoidon ammattilaiseksi. Lähihoitajana työskentelet esimerkiksi sairaalassa, päiväkodissa tai palvelutalossa.\nYhteishaussa haet sosiaali- ja terveysalan perustutkintoon. Osaamisalan opintoihin haetaan opintojen aikana.\nKoulutukseen hakeutuville järjestetään pääsy- ja soveltuvuuskoe, jonka tavoitteena on mitata hakijoiden valmiuksia opiskella ja toimia kyseisellä alalla sekä parantaa alalle parhaiten soveltuvien hakijoiden mahdollisuutta tulla valituksi. Koe mittaa hakijan aloitteellisuutta ja vastuullisuutta, sosiaalisuutta ja itsensä ilmaisemista sekä ongelmaratkaisua.\nPääsy- ja soveltuvuuskoe järjestetään 3.5.2022. Koe on hakijalle maksuton ja kestää yhden päivän. Varaudu todistamaan henkilöllisyytesi (voimassa olevat ajokortit, passi, henkilötodistus).\nSosiaali- ja terveysalalla työskennellään tiimeissä eri-ikäisten ja taustaltaan erilaisten ihmisten parissa. Tutkinnon suoritettuasi sinulla on valmiudet toimia monipuolisesti ihmisten kasvuun, hoitoon ja huolenpitoon sekä kuntoutumiseen liittyvissä tehtävissä. Työssä lähtökohtana on asiakkaan tai potilaan kohtaaminen kokonaisvaltaisesti. Työ vaatii tietopuolista, käytännöllistä ja joustavaa otetta työskentelyyn. Paineensietokyky vaikeissakin tilanteissa on kullanarvoinen taito.\nLähihoitajien työllisyystilanne on hyvä ja työllistymismahdollisuudet ovat monipuoliset. Lähihoitajana voit työskennellä esimerkiksi päiväkodeissa, kotihoidossa ja palvelutaloissa, sairaaloissa tai muissa hoito- ja palveluyksiköissä.\nPakolliset tutkinnon 55 osp:\nOpiskelijan valitsema osaamisala 75 osp:\n• Jalkojenhoidon osaamisala\n• Mielenterveys ja päihdetyön osaamisala\nValinnainen tutkinnon osa 15 osp:\n• Immobilisaatiohoidon toteuttaminen 15 osp (vain sairaanhoidon ja huolenpidon osaamisalan valitseville)\n• Kotona asumisen tukeminen ja elämänhallinnan vahvistaminen 15 osp\n• Lapsen ja nuoren mielenterveystaitojen vahvistaminen 15 osp\nOpetus on sinulle maksutonta. Kustannuksia koituu työvaatetuksesta, oppimateriaaleista ja mahdollisesta tietokonehankinnasta. Gradian virallisena tiedotuskanavana käytetään Wilmaa ja osa opetuksesta toteutetaan verkkovälitteisesti (Teams, Moodle). Sinulla on oltava tietokoneen käyttömahdollisuus ja toimivat tietoverkkoyhteydet. Myös kuulokemikrofonin hankinta voi olla tarpeellinen.\nTutkinto antaa yleisen jatko-opintokelpoisuuden ammattikorkeakouluihin ja yliopistoihin. Jatkokoulutusvaihtoehtoina ovat esimerkiksi alan ammattikorkeakouluopinnot, kuten sairaanhoitaja, terveydenhoitaja, kätilö, fysioterapeutti, suuhygienisti ja toimintaterapeutti.\nJatkokoulutusvaihtoehtoja löytyy myös ammatillisen lisäkoulutuksen tarjonnasta, esimerkiksi terveysalan ammattitutkinto, kehitysvamma-alan ammattitutkinto, kuntoutus-, tuki- ja ohjauspalvelujen erikoisammattitutkinto, immobilisaatiohoidon erikoisammattitutkinto, mielenterveys ja päihdetyön ammattitutkinto ja erikoisammattitutkinto sekä hieronnan ammattitutkinto.


Keskeneräinen: Näin pääsi käymään\nJos Se tunne kun-fraasi ei olisi niin loppuun kulunut, olisin aloittanut tekstini kyseisillä sanoilla. Nyt en kuitenkaan aloita.\nOn keskiviikkoaamu. Kello on yhdeksän. Olet siivonnut kodin. Imuroinut ja pessyt lattiat, pessyt wc.n ja kylpyhuoneen, pyörittänyt kaksi pyykkikoneellista pyykkiä, tyhjentänyt tiskikoneen, vaihtanut lakanat, passittanut lapsen koiran lenkityksen kautta kouluun ja laittanut vauvan parvekkeelle päiväunille. Istahdat sohvalle, katsot siistiä kotia ja avaat digiboksin. Valitset syvintä pään-nollaus-tosi-tv.tä ja istut rauhassa puoli tuntia vetäistyäsi ensin muutamalla kulauksella alas lasin Pepsi maxia. Viihdyt. Ja oli siinä sellainen. Tunne.\nP.S. Kaiken kruunaa, kun pääset nollaushetken jälkeen yksin kauppaan ostamaan itsellesi kukkia.\nLähettänyt Ilona / Keskeneräinen klo keskiviikkona, syyskuuta 24, 2014\nTunnisteet: diipadaapa, ihana elämä, koti\nAnonyymi 24. syyskuuta 2014 klo 19.12\nKiitos blogistasi :)\nIlona / Keskeneräinen 24. syyskuuta 2014 klo 19.30\nKiitos yhdestä blogihistoriani imartelevimmista kommenteista ever.\nLaura // Kaksin kaksiossa 24. syyskuuta 2014 klo 19.36\nKauniita kuvia ❤ puhtaassa kodissa on ihana olla.\nIlona / Keskeneräinen 28. syyskuuta 2014 klo 10.00\nPuhdas koti on jotain parasta. On aina mielettömän rauhoittava tunne,kun on saanut kodin siivottua ja tietää sen hetken kestävän ainakin yhden päivän :)\npilvi 25. syyskuuta 2014 klo 14.30\nIlona / Keskeneräinen 28. syyskuuta 2014 klo 10.02\nMieti,että koko ajan vaan helpommaksi muuttuu kodin siivoaminen ja siistinä pitäminen kun tavara vähenee.\nPölyjen pyyhkiminenkin on aika helppoa,kun ei ole tavaroita missään :D\nAnonyymi 25. syyskuuta 2014 klo 23.29\nSe tunne, kun tuntee itsensä saamattomaksi. ;)\nP.S Se tunne, kun käytät fraasia, jota tunnet inhoavasi.\nIlona / Keskeneräinen 28. syyskuuta 2014 klo 10.06\nMonenlaisia tunteita ;)\nMä oon sellainen raivosiivoaja..että joskus kun oon tosi väsynyt ja ärsyyntynyt niin pistän hösseliksi ja puunaan koko kodin hetkessä eikä mikään estä mua silloin. Sen jälkeen voin rauhoittua eikä raivosta merkkiäkään.\n///// L A U R A 26. syyskuuta 2014 klo 17.01\nMulle tulee tästä se tunne, että sulla on ollut hyvä tunne ja mulle jää se huono tunne ;) Nii että kateeksi käy, kun oot ollut aamusta asti noin reippaana !\nIlona / Keskeneräinen 28. syyskuuta 2014 klo 10.08\nTiedätkö mitä aion tehdä sitten aamuisi kun vauva jatkaa matkaansa ?\nVastaus: en mitään.


OH3AC Kerhokirje 2016-13 25.11.2016: Kurssit kalkkiviivoilla, hae oma "OH100"-tunnus ym - OH3AC Keskustelupalsta\nOH3AC Kerhokirje 2016-13 25.11.2016: Kurssit kalkkiviivoilla, hae oma "OH100"-tunnus ym\nViestiKirjoittaja OH2BU » 25.11.2016 13:11\n(kelaa tekstiä tai klikkaa otsikkoa, pääset suoraan ao. juttuun)\nVuosikokous ja pikkujoulu ke 7.12.2016 klo 17:00\nTule mukaan workkimaan CQWW CW nyt viikonloppuna pe-su 25.-27.\nVesa, OH3EQY; lennättää iltapäivällä kopteria Radiomäellä\n"Sähköt poikki – selviydytkö" -koulutus la 3.12. klo 9:00\nOI3MPK -tunnus ääneen Itsenäisyyspäivänä\nOH3AC seuraava radiobulletiini su 4.12.2016\nOH3AC syksyn kursseilla 55 ilmoittautunutta, 14 jo K-moduulissa\nLokakuun kerhoyö workittiin CQWW:n merkeissä\nRadioamatöörikurssi Kotkassa 7.12.2016-15.2.2017!\nViestikiltojen liiton vuosikokous 26.11.2016 klo 15:00\n"Päämajan radiokeskus 1941-44" näyttely jatkuu Museo Militariassa\nKeski-Uudenmaan Radioamatöörien pikkujoulu 8.12.2016 klo 18:00.\n4X6TT: 18 elementtisen Optibeamin asennus\nYle: Radioamatöörien rooli kasvaa hätäviestinnässä\nMahtava näytelmä sodan ajan radioaseman toiminnasta\nRHA68-kanavilla toimivat liikkuvat radiolähettimet lupavapaiksi\nJuha, OH8NC; Suomen tulokuningas 2016\nPoliisilta valmistui Vesijärvellä uponneen M/S Kympin tutkinta\nKolin puhetoistin OH7RAL kattaa puoli valtakuntaa!\nPerusasioita meriradioliikenteestä ja VHF-radioliikenneopas\nEMP-pulssi ja jokamiehen tavat suojautua siltä\nMajakkaseuran elokuvakiertue jatkuu vielä hetken\nViestintävirasto: 5 MHz (60 m) käyttöön kaikille 1.1.2017 lähtien\nFacebookissa uusia hami-palstoja\nHyvishakkeri etsii haavoittuvuuksia. Kauto, OH2LFM; A-Studiossa\nNational Geographic: "Mars"-TV-sarjassa radioamatööritausta\nVäli-Amerikka: köyhyyttä, sosialismia ja verokeitaita\nHistoriatietoa radio- ja tv-teollisuudesta Ylen Elävässä arkistossa\nRSGB:ltä uusi lyhyt ja tekstitetty radioamatööriesittelyvideo\nRuotsalaiset pääsevät jo 5 MHz:lle\nUSA:n "Technician"-luokkaan uudet tutkintokysymykset\nPienellä teholla ja antennilla yhteyksiä kuun kautta!\nKiinalaiset satelliitit häiritsevät toistintaajuuksilla\nKahden CW-dekooderin vertailu\nEuroopan vanhin radioamatööri, Ivan, F3AT; Silent Key\nUusi TQSL-versio ilmestynyt LOTW-käyttäjille\nRadioputket palaavat tietokoneisiin!\nKaksi uutta DX-newsletteriä: NCDXF ja INDEXA\nVuosikokous ja pikkujoulut ke 7.12.2016 klo 17:00\nLahden Radioamatöörikerho ry:n, OH3AC; vuosikokous ja pikkujoulut pidetään ke 7.12.2016 klo 17:00 lähtien Vanhalla Radioasemalla\nVaalikokous alkaa klo 17:00 Vanhan Radioaseman isossa salissa\nKokouksessa käsitellään toimintasuunnitelma ja talousarvio, valitaan kerhon puheenjohtaja, muu hallitus sekä toiminnantarkastajat.\nKokousasiakirjat tulevat nähtäville kotisivulle ja kerholla. Kokouksessa voi käyttää yhden muun jäsenen valtakirjaa. Kokoukseen voi osallistua etäyhteydellä.\nKerhon pikkujoulut vaalikokouksen jälkeen\nJoulupuuron, glögin, kahvin ym. lisäksi pidämme tietenkin arpajaiset. Mahtavien arpajaisten pääpalkintona on voittajan valinnan mukaan joko TS-830 100 W HF-rigi. Muitakin palkintoja on runsaasti! Arvan hinta 2 €, 5 €:lla 3 kpl jne.\nArvontapalkintoja otetaan myös mielellään vastaan! (oh3ac@oh3ac.fi)\nMusiikista vastaa jälleen Päivi, OH3SL; kaikkea humpasta sinfoniaan. Tarjoilun, rintalappujen ja tuolien sopeuttamiseksi toivomme etukäteis-ilmoittautumista, mutta se ei missään tapauksessa ole pakollista eikä sen unohtaminen tekosyy olla tulematta. oh3ac@oh3ac.fi\nTule mukaan workkimaan CQWW CW nyt viikonloppuna pe-su 25.-37.\nKuukauden viimeinen viikonloppu on taas kerhoyön aikaa.\nTällä kertaa kerhoyö workitaan – nilltä, joilta se onnistuu - CQWW CW- eli radioamatöörien maailmanmestaruuskilpailua sähkötyksellä. Koska - pakkohan se on myöntää - sähkötyksen taitajia on kerhon nuorissa vähän, toivotaankin apua kerhon vanhoilta.\nKerholle voi tulla koska tahansa myöhäisen perjantai-illan, lauantai-aamun tai sunnuntai-päivän välisenä aikana. Päiväsaikaan kerholla puuhataan workkimisen lomassa kaikkea muutakin, rakennellaan, pidetään hauskaa ym. Kerhoyö on uusille amatööreille myös loistava paikka päästä seuraamaan toimintaa ja tutustua muihin kerholaisiin.\nLauantaiksi luvattu hyvää keliä ennakkoon. Aamupäivällä Vesa, OH3EQY: lennättää kopteria Radiomäelle. Kelivaraus mutta kiinnostuneet voivat tulla katsomaan ja kertomaan kuvatoiveita, mitä kukakin haluaa. Lennätys tapahtuu noin klo 10:00-14:00. Varsinaisena ”tavoitteena” on ottaa hyviä kuvia museon aseman OH3R QSL-korttiin.\nJos portti on lukittu voi soittaa Maaritille puh. 040 708 7861\n"Sähköt poikki – selviydytkö" -koulutus la 3.12. klo 9:00. Vielä ehtii!\nKuinka varautua pitkään sähkökatkokseen ja toimia sellaisen sattuessa.\nLahdessa järjestetään la 3.12.2016 klo 09:00 alkaen poikkeukselliseen tilanteeseen varautumisen kurssi, jossa osallistujat perehdytetään toimimaan oikein sähkönjakelun keskeytyessä ja heille annetaan toiminta-malleja pitkästä sähkökatkoksesta selviytymiseksi. Kurssi käsittää myös viestintää poikkeusoloissa ja radioamatööritoiminnan roolia siinä.\nKurssitiedot löytyvät MPK:n koulutuskalenterista:\nLinkki löytyy myös kerhon kotisivulta.\nKurssin virallinen ilmoittautumisaika on ohitse, mutta kurssille voi vielä viime hetkillä ilmoittautua kurssinjohtaja Eskolle; joko esko.sutela@suomi24.fi tai tekstiviesti 040 5019393\nErityisesti kaikki radioamatöörit ovat tervetulleita kurssille oppimaan varautumista.\nViestintävirasto on myöntänyt ensimmäisen "MPK"-sarjan tunnuksen eli OI3MPK-tunnuksen MPK:n Päijät-Hämeen Koulutus- ja tukiyksikölle. Tunnus tulee ensimmäisen kerran ääneen itsenäisyyspäivänä eli 6.12.2016 Perinneradiotapahtuman vasta-asemana sekä mahdollisesti Kuutosten kuudennen päivän cupissa.\nPerustavassa kokouksessa hyväksytään yhdistyksen säännöt, toimintasuunnitelma ja talousarvio sekä valitaan hallitus ensimmäiselle toimintavuodelle. Perustavalle kokoukselle esitetään hyväksyttäväksi liittyminen Viestikiltojen liittoon.\nOH3AC seuraava radiobulletiini su 4.12.2016 klo 9:30 SA\nLahden Radioamatöörikerho ry:n, OH3AC; radiobulletiini annetaan su 13.11.2016 klo 09:30 SA taajuudella 3.685 kHz sekä samanaikaisesti myös jäsenten toivomuksesta OH3RAC 2 m toistimella 145.775 MHz.\nOH3AC syksyn kursseilla 55 ilmoittautunutta, jo 40 moduulia suoritettu\nKerhon kahdelle syksyn kurssille tuli lopulta yhteensä 55 ilmoittautumista mutta toki myös muutama peruuntuminen ja kurssin siirtyminen keväälle.\nKummallakin kurssilla on nyt käyty loppuun K-moduuli ja tekniikassakin ollaan jo yli puolen välin. Moduuleita on suoritettu tähän mennessä 40. Myös ensimmäiset perusluokan tutkinnot on pidetty mutta toki Viestintävirasto ei ole tunnuksia ehtinyt vielä antamaan.\nLokakuun kerhoyönä workittiin CQWW SSB-kilpailua kahtena peräkkäisenä yönä. Yhteensä kusoja kertyi yhtä paljon kuin kerhossa on jäseniä eli 301. Yksi kuso jokaista kerholaista kohti!\nKerholla oli taas aikamoista vilskettä sillä avoimet ovet, hyvä tarjoilu ja miellyttävä tunnelma toivat kerholle toistakymmentä henkilöä tutustumaan ja viihtymään. Myös uusia paikallisia hameja tavattiin ja kerrottiin kerhon tavoista. Tervetuloa mukaan!\nKilpailukusoista vastasivat Aarni, OH2EQS; Timo, OH3TMI; ja Maarit, OH3EXI. Tästä voit katsoa muutamia valittuja kuvia:\nKokeneemmalle kouluttajalle materiaali antaa vastaavasti muistilistan siitä, mitä pitää vähintään opettaa, mutta antaa mahdollisuuden täydentää opetusta oman kokemuksen tuomalla tiedolla ja sillä, mistä lisätiedosta katsoo oppilaille olevan hyötyä. Kurssi- ja koulutuspakettiin voit tutustua:\nkohdalla, miksi se "oikein" tai "väärin." Lisäksi värikoodi "sininen/punainen" auttaa opiskelijaa myös visuaalisesti. Vastausten, joita on 2090, selityksiä on 572 sivun verran! Seuraavasta linkistä pääset tutustumaan uuden sekä päivitetyn K-materiaalin filosofiaan: http://www.oh3ac.fi/kurssimateriaali.html\nKotkassa järjestetään radioamatöörikurssi 7.12.2016 – 15.2.2017. Kurssi-illat ovat keskiviikkoisin klo 17:00-19:30 ja paikkana Kotkan opiston Karhulan toimipiste, luokka 214, osoitteessa Ratakatu 14, 48600 KOTKA. Kurssin kokonaispituus on 24 tuntia.\nIlmoittautumiset Kotkan Opiston sähköiseen ilmoittautumiseen http://www.opistopalvelut.fi/kotkaKurssin numero on koteihin jaetussa opinto-oppaassa 9800001 (sivulla 55).\nKotkan Opiston kanssa yhteistyötä tekee Viitosten Kerho ry., OH5AA; ja opettajina ovat Pertti, OH5VX; ja Kari, OH5TS. Lisätietoja ja kaikki materiaali: http://www.oh3ac.fi/OH5AA.html\nViestikiltojen Liiton sääntömääräinen syyskokous järjestetään la 26.11.2016 klo 15.00 alkaen Viestikoulun luokkatalolla. Kokouksessa käsitellään sääntömääräiset asiat.\nSyyskokouksen iltajuhla pidetään Upseerikerholla klo 18:00.\nHämeenlinnassa Museo Militariassa on avattu uusi näyttely, jonka aiheena on "Päämajan radiokeskus 1941-1944 ja Vaaran vuodet" Nähtävänä on esineistöä ja valokuvia.\nTervetuloa tutustumaan näyttelyyn.\nJärjestyksessään 23. perinneradiotapahtuma järjestetään ti 6.12.2016. Kyseessä ei ole kilpailu, vaan kunnioitus vanhoja - yli 40v - veteraaniradioita ja niitä käyttäneitä kohtaan. Tapahtuma on ilman johtoasemaa.\nVasta-asemina kaikki radioamatööriasemat, laitekannasta riippumatta ovat tervetulleita mukaan! Mahdolliset työskentelytarinat ja kuvat osoitteeseen oh5yw@outlook.com tapahtuman jälkeen. Yhteenveto julkaistaan kahden viikon päästä tapahtuman jälkeen. Lisätietoja ja ohjeita: http://www.putkiradiomuseo.fi/PRT/\nKeski-Uudenmaan Radioamatöörien pikkujoulu 8.12.2016 klo 18:00\nKerhon pikkujouluja vietetään to 8.12.2016 vanhassa tutussa paikassa Ollin, OH2OW; luona osoitteessa Torpantie 7, Järvenpää.\nGlögiä, pipareita ja kahvia tarjolla sekä lisäksi kiinnostava DMR-esitys, jonka pitää Erik, OH2LAK. Samalla kartoitetaan kiinnostusta DMR-laitteiden hankintaan ja sovitaan, miten asian kanssa jatketaan. Tule kuulemaan mikä tuo kummallinen DMR oikein on.\nAmir, 4X6TT; on tunnetuimpia israelilaisia radioamatöörejä. Mahtava signaali ja aina ystävällinen kusonpitäjä. Oheisessa 4:27 min videossa Amirille nostetaan mastonnokkaan peräti 18 elementtinen Optibeam. Aika mahtava teos!\nOptibeamin puolalainen kotisivu löytyy täältä:\nEdellisissä OH3AC Kerhokirjeessä kerrotulle Youtuben TRXBench-kanavalle on tullut jo 113., 114., ja 115. korjausohje.\n#113 Review Digital Station Monitor LP-500 / 700 TelePost Inc.\nDigitaalinen asemamonitori LP-500\nTässä muuta esimerkki viimeisestä sähköpostista:\nCreated: 01 Oct 2016 Icom IC-7600\nSubject: HAM bands only coverage for IC-7600\nHeres a slightly unusual mod that may be of use to contesters or situations where ham bands only are either necessary or permitted. ie: NO GENERAL COVERAGE RECEIVE OR TRANSMIT IS POSSIBLE. The...\nCreated: 02 Nov 2016 Icom IC-740\nSubject: Increase internal mic level use modern microphone like hm-36 (non amplified)\nINCREASE AF MICROPHONE SIGNAL ON IC-740 use hm-36 moden microphoneAF signal from the mic connector is amplified by IC3 on main unit.The icom ic-740 have a built in priamplifier into original mi...\nKäräjäoikeuteen tulossa ollut erikoinen korvausjuttu sovittiin.\nDigita Oy:n mastoasenteja oli altistunut maaliskuussa 2009 kahdesti suuritehoiselle radiosäteilylle Virojoen (OH5) ja Tiirismaan (OH3) mastossa. Mies kärsi mm kroonisesta päänsärystä ja silmävauriosta ja hänet todettiin työkyvyttömäksi. Digita kiisti 220.000 € korvausvaatimukset. Ennen pääkäsittelyä oikeudessa osapuolet pääsivät sovintoon ja sopimus määrättiin pidettäväksi salassa 25 vuotta. Oikeuteen kertyi mappikaupalla lausuntoja erikoislääkäreiltä ja säteilyasiantuntijoilta.\nSäätutkakuvaan ilmestyy silloin tällöin häiriöitä, kuten ylimääräisiä viivoja. Syy on yleensä langaton laite, joka toimii väärällä radiotaajuudella. Säätutkijat ovat tehneet vetoomuksen kansainvälisestä yhteistoiminnasta häiriöiden välttämiseksi.\nSäätutkat lähettävät lyhyitä mikroaaltopulsseja ja vastaanottavat sadepisaroista heijastuneen osan. Näin muodostuu kuva siitä, missä ja kuinka paljon sataa. Jos lähistöllä toinen vastaavan kaltainen laite lähettää mikroaaltoja samalla taajuudella, säätutkan toiminta häiriintyy ja sadetutkakuvassa näkyy sadetta siellä missä sitä ei ole. Häiriöitä aiheuttavat laitteet liittyvät langattomaan tiedonsiirtoon, esimerkiksi wifi-verkkoihin tai valvontakameroihin.\nHäiriöt näkyvät sadetutkakuvissa ylimääräisinä viivoina tai sektoreina tai kaarevia raitoja ja viivanpätkiä. Monet toimialat ja ammattiryhmät tarvitsevat yksityiskohtaista tietoa sateesta. Häiriöt tutkakuvissa voivat vaikuttaa esimerkiksi liikenneturvallisuuteen.http://ilmatieteenlaitos.fi/tiedote/264748971\nTähtitieteilijät ovat vastaanottaneet avaruudesta hyvin poikkeuksellisen radiosignaalin, nopean radiopurkauksen, joka saattaa sisältää energiaa jopa miljardi kertaa enemmän kuin tähän saakka on ajateltu. Kukaan ei tunnu tällä hetkellä olevan varma siitä, mikä tällaisen millisekunnin mittaisen purkauksen aiheuttaa.\nJotkut teoreetikot väittävät, että purkauksen aiheuttaa kahden ikääntyneen tähdet törmäys, mutta kannatusta on saanut myös teoria, jonka mukaan syynä on kaksi pulsaria. Pulsari on nopeasti pyörivä tähdenjäänne, joka on syntynyt erittäin massiivisen tähden supernovaräjähdyksessä.\nReserviläinen-lehden nettisivulla osoitteessa:http://reservilainen.fi/uutiset/historia_vain_perille_mennyt_viesti_ratkaisee\nYleisradion Uutisten nettisivulta, tämän jutun lopussa olevasta osoitteesta, löytyi 3.11.2016 hyvinkin ylentävä uutinen radioamatöörien kasvavasta roolista hätäviestinnässä:\nRadioamatööritoiminta voi olla merkittävä apu pelastuslaitokselle pitkissä sähkökatkotilanteissa. Pohjois-Savon pelastuslaitos ja radioamatöörikerho Kuopion Seitoset, OH7AA; haluavat parantaa hätäviestintämahdollisuuksia poikkeustilanteissa.\nRadioamatöörit voivat auttaa kun GSM- ja viranomaisten Virve-verkon tukiasemat eivät toimi. Matkapuhelinverkon tukiasemat ovat akkuvarmen-nettuja mutta sähkökatkon pitkittyessä asemat pimenevät eikä puhelinyhteydet onnistu.\n"Upea esitys! Melkein tuli tippa silmään, kun ajattelee, että noin ne hommat silloin hoidettiin", kirjoittaa Eero Puranen Facebookissa.\nJalkaväkimuseon sivulta löytyy hieno rekonstruktio sodan ajan 14. divisiooan radioaseman toiminnasta heinäkuussa 1941. Hyvin kuvatussa, todentuntuisessa "näytelmässä" pääosia esittävät Tapio, OH4ELM; Eero, OH4SG; Heikki, OH4RD; Oki, OH4MCV; ja Martti, OH4FSL. Pojat voisivat seuraavaksi ottaa työn alle vaikkapa Tuntemattoman sotilaan uuden version tekemisen.\nVideo kestää 5:46 min, mutta joka sekunti on katsomisen arvoinen.\nLisätietoja saatavissa OH9AB SCL-toimikunnalta osoitteesta oh9scl@sral.fi\nViestintävirasto esittää, että harrastuskäyttöön tarkoitetut radiopuhelimet kuten metsästysradiot sekä koiratutkat ja radiomikrofonit vapautetaan luvista ensi vuoden alusta. Radiolupia näille laitteille on yli 40 000 kappaletta eli luvasta vapautus koskettaa suurta joukkoa.\nLähettimiä käyttävät esimerkiksi metsästäjät yhteydenpitoon ja koirien seurantaan maastossa sekä tiepalvelu, vapaaehtoinen pelastuspalvelu ja autourheilun harrastajat.\nPääosa näistä kananista on radioamatöörien 4 metrin eli 70.000 - 70.300 MHz:n taajuusalueen ala- ja yläpuolella mutta yksi kanava, kanava 13 taajuudella 70.200 MHz on keskellä radioamatöörialuetta. Radioamatööri ei kuitenkaan saa työskennellä muuta kuin radioamatööriliikennettä tällä kanavalla.\nJuha, OH8NC; on tunnettu radioamatööri ja mm. erään maailman suurimman kilpailuasema, OH8X; omistaja. Viime vuonna Juha nousi Suomen tulolistan kärkeen 45 miljoonan euron tuloilla.\nJuha perusti Elektrobitin vuonna 1985 mm. yhdessä isänsä Veikon, OH8NI; kanssa. Yritys keskittyi langattomien tietoliikenneratkaisujen kehittämiseen. Viime vuonna Elektrobit Groupiksi paisunut yritys myi auto-ohjelmistoja tuottavan liiketoiminnan 600 miljoonalla eurolla saksalaiselle Continentalille ja muutti jäljelle jääneen liiketoiminnan nimelle Bittium.\nIltalehden jutusta voimme lukea hienon tarinan tästä vaatimattomasta milkönääristä:\n"Esimerkkinä Hulkon harrastuksista on radioamatööritoiminta. Hulkon suuren keltaisen hirsihuvilan kattoa hallitseekin korkea radioamatöörin antenni."\nSuomen täyttäessä ensi vuonna 100 vuotta, maailman kaikkia radioamatöörejä kiinnostavat itsenäisyyttämme juhlistavat tunnukset. Suomessa kuka tahansa - sekä yksityinen että kerho voivat hankkia – itselleen tunnuksen, jossa numerosarjana on "100". Oman juhlavuoden tunnuksen etuna on se, että sillä voi pitää yhteyksiä koska tahansa vuoden aikana – tai jopa vielä neljä vuotta sen jälkeen.\nKäytössä on kaksi prefiksiä, OH ja OG. Myös OI-asemat voivat hakea itselleen "100"-tunnuksen ja miten kaunis olisi OJ100MR! Varattuja tunnuksia voi katsoa Ficoran sivulta:\nmaksamalla 170 €. Lupa tulee voimaan heti.\nHämeen poliisi kertoo saaneensa valmiiksi esitutkinnan, jossa matkustaja-alus M/S Kymppi upposi Lahdessa Teivaan sataman edustalla syyskuussa.\nTapaus tuli OH3AC Kerhokirjeessäkin aiemmin esille, koska laivan kapteeni huusi keskellä yötä ”Mayday, Mayday” Meri-VHF-hätätaajuudella, mutta ei saanut yhtään vastausta. Kapteeni ihmetteli julkisesti Meri-VHF -järjestelmän toimivuutta.\nLinkin alimmista kohdista löytyvät alkutapahtumat\nLähes parinkymmenen vuoden odotuksen jälkeen saatiin Kolille puhetoistin.\nKoli on Pohjois-Karjalan korkein vaara Pielisen rannalla Lieksassa. Kolin tärkeimmät huiput ovat Ukko- ja Akkakoli, jotka on ehkä nimetty vanhojen jumalien mukaan, sekä Paha-Koli, jossa on jyrkkä seinämä. Kolin korkein kohta on Ukkokolilla. Alueella sijaitsee Kolin kansallispuisto. Koli on keskeinen kansallismaisema ja maisemanähtävyys. Kolin korkeus merenpinnasta on 347 metriä.\nKolin uuden toistimen ”isänä” on Pohjois-Karjalan Varve-projekti, jossa Pohjois-Karjalan Radiokerho ry., OH7AB; ja pelastuslaitos ovat rakentaneet ja rakentamassa maakunnan kattavaa viestijärjestelmää poikkeusoloihin.\nKolin toistimen suorituskyky on niin hyvä, että eräät samalla taajuudella olevat toistimet ovat jo hieman reklamoineet liian hyvästä kuuluvaisuudesta.\nToni Koponen on tehnyt insinöörityön laivojen meriradioliikenteestä. Työ on niin yleistajuinen ja kattava, että kannattaa laittaa linkki tänne OH3AC Kerhokirjeeseen päivitykseksi vanhoille radiosähköttäjille ja opiksi uusille.\nLaivojen käyttämä meriradioliikenne käydään läpi kuten yleisiä asioita meriradioliikenteestä: millä taajuusalueilla radioliikenne tapahtuu, mitkä seikat vaikuttavat kuuluvuuteen ja miten tunnistetaan toinen lähettäjä. Seuraavaksi tutustutaan nykyiseen hätä- ja turvallisuusjärjestelmään GMDSS:ään ja sen jälkeen meri-VHF-järjestelmään syvemmin. Lopuksi työssä tutustutaan kansainvälisiin yleisiin meriradioliikenneohjeisiin. Meriradioliikenteen käyttämät tavausaakkoset, joita tulee käyttää jopa kotimaan radioliikenteessä, on syytä osata merellä kutsuja lähetettäessä.\nMeriradioliikenne kehittyy koko ajan. Uudet integroidut laitteet vähentävät usean laitehankinnan tarvetta, mikä puolestaan säästää rahaa ja antaa käyttäjälle tehokkaamman ja monipuolisemman laitteen yhdessä laitteessa.\nEräällä kotimaisella 80 m kanavalla käytiin jokin aika sitten "raivokas" keskustelu EMP-signaalista ja sen vaikutuksista. EMP?\nEMP (electromagnetic pulse) eli sähkömagneettinen pulssi, on erittäin lyhytkestoinen ja korkeatehoinen sähkömagneettinen aalto, joka vaurioittaa elektroniikkaa ja sähkölaitteita. Purkaus syntyy korkealla ilmakehässä (30-300 km) tapahtuvan ydinräjähdyksen seurauksena.\nErityisen herkkiä tälle ovat pitkät lanka-antennit, puhelinlinjat ja sähkölinjat jotka myös johtavat pulssin niihin kiinnitettyihin laitteisiin tuhoisin seurauksin. Pieniin, eristettyihin järjestelmiin EMP ei vaikuta niin tehokkaasti.\nSähkömagneettisella pulssilla voi lamauttaa sähköön ja elektroniikkaan perustuvat yhteiskunnan toiminnot äkillisesti suurelta alueelta. Koska ydinaseen käyttökynnys on hyvin suuri, EMP:n synnyttämiseksi on pyritty kehittämään pieniä tavanomaisiin räjähteisiin pohjautuvia aseita, jotka tuottavat vastaavan ilmiön.\nKuin tilauksesta eräs lukijamme antoi linkin Mikko Luokkasen tekemään työhön koskien elektroniikkalaitteiden suojaamista sähkömagneettiselta pulssilta. Työn lukemalla myös keskustelu asiasta saa faktavoittoista sävyä.\nMajakkaseuran syksyn suuri elokuva- ja myyjäiskiertue starttasi 30.9. ja jatkuu 12.12. saakka. Tänä syksynä elokuvakiertueella on nähtävissä kolme uutta dokumenttia. Lähes koko Suomen kiertävällä kiertueella myynnissä mm. uusi majakkakalenteri. Esitykset ovat maksuttomia seuraavasti:\nViestintävirasto on vahvistanut ja antanut luvan julkistaa tiedon että 5 MHz:n taajuusalue tulee kaikkien suomalaisten radioamatöörien käyttöön tavoitteena 1.1.2017.\n- Oona kuunteli FM-toistinta, jossa ei pitkään aikaan annettu tunnuksia. Hän mietti voisiko kantoaallosta tai puheesta löytää jotakin, jolla tunnistaa aseman. Lopulta hän keksi, että jokaisella asemalla on aliääni ja jokainen aliääni eroaa toisestaan kuin sormenjälki. Hän rakensi järjestelmän joka muodostaa aliäänestä tunnistettavan digitaalisen jäljen. Vaviskaa, kumipeukalot, teidät tunnistetaan!\n- ja viimeisenä esimerkkinä alla oleva juttu, joka kertoo kuinka Oona ensimmäisenä maailmassa rikkoi autojen navigaattoreissa käytetyn salauksen ja julkaisi tiedot blogissaan.\nVielä muutama vuosi sitten Toni, OH2UA; oli mukana kilpailemassa maailmanmestaruuksista – yleensä hyvällä menestyksellä. Sitten mies "katosi" pohjoiseen eikä häntä juuri bandeilla kuullut. Seuraava uutinen antaa anteeksi QRT-kauden:\nMitä Kyynel sitten tekee. Laadukkaat kotisivut http://www.kyynel.netkertovat:\nTai siis lyhyesti sanoen: Kyynel Oy on kehittänyt nykyaikaisen tekniikan, jolla HF-taajuuksilla voidaan nopeasti ja luotettavasti siirtää dataa pitkiäkin matkoja. Kyynel kehittää pitkän kantaman tietoliikenneyhteyksiä esimerkiksi varustamojen käyttöön. Ilman satelliitteja pärjäävä järjestelmä on jo käytössä sekä Atlantilla että Tyynellä valtamerellä.\nAivan mahtavaa! Ja arvaatteko, olisiko Toni, OH2UA/OH2JTE; koskaan pystynyt kehittämään tällaistä järjdestelmää ilman radioamatööri-toiminnassa saamaansa tietoa, taitoa ja kokemusta?\nKaliforniassa lakia ollaan muuttamassa niin, että kuljettaja ei saa kirjoittaa, lähettää tai lukea tekstiin perustuvaa viestintää ajaessaan, ellei tämä tapahdu "hands free." Radioamatöörit pelkäävät, että nyt heillä oleva poikkeus käyttää radiolaitteita ajaessa poistuu uudessa laissa.\nVesa, OH3EQY; mietti pitkään miten hallita ja muistaa monia radioamatööritapahtumia. On kerhoiltaa, on Lahden tapahtumia, kilpailuita, vuosikokousta, pikkijoulua ja muuta kaikenlaista muistettavaa. Tällä hetkellä omaa kalenteria pitää täyttää haalimalla tieto sieltä, tieto täältä. Jotakin aina kuitenkin unohtuu ja sitten harmittaa.\nKalenteri on rakennettu siis Google-kalenterin päälle. Vesa ehdottaakin, että samalta pohjalta rakennettaisiin tapahtumakalenteri, johon kerhot voisivat joustavasti kirjata tapahtumiaan, oli sitten kerhoiltaa, leiriä tai vaikkapa talkoota. Tietenkin kalenterin ruudun kokoa pitää kasvattaa ja ehkä keksiä joku yksinkertainen värikoodi erilaisille tapahtumille.\nVTT koelähettää 136,0 kHz:llä AM+PM -moduloitua aikasignaalia Kaakkois-Suomesta. Havainnot signaalista (paikka esim GPS-koordinaatit, kellonaika, arvio signaalin voimakkuudesta) voi lähettää sähköpostilla anders.wallin@vtt.fi. Modulaatio onhttps://en.wikipedia.org/wiki/DCF77\n"Tällä hetkellä radioamatöörien digitaaliradioissa on kolme toistensa kanssa kilpailevaa standardia eivätkä niistä yksikään ole toistensa kanssa yhteensopiva: D-STAR, DMR ja Yaesu System Fusion (YSF).\nKaikki kolme ovat avoimia standardeja (pakko ollakin, toim. huom) eli kuka tahansa voi rakentaa laitteen standardin speksien mukaan. Kuitenkin D-Star on Icom'in standardi, johon Kenwood on liittymässä. YSF on vastaavasti Yaesun järjestelmä. DMR sinänsä ei liity suuriin radioamatöörivalmistajiin mutta Motorola myy siihen voimakkaasti laitteitaan ja Connect Systems, Tytera MD-380 myyvät DMR-radioita, joita myös Baofeng on ilmoittanut kohta myyvänsä.\nTällä sivulla on jo 82 vastaanotinta. Niiden joukossa on Karin, OH1KK; tyylikäs KiwiSDR- vastaanotin Kaustisella, KP13UN, Pohjanmaalla. Karin vastaanottimelle pääsee myös suoraan osoitteella:\nvoi olla neljä yhtäaikaista kuuntelijaa. Antennina on 80m lanka puuhun pingottuna ja Wimon magneettibaluuni. Tarkempaa tietoa mikä laite tuo KiwiSDR on löytyy osoitteesta http://kiwisdr.com/KiwiSDR/index.html[/url]\nFacebookissa – vaikka moni koko palvelua vastustaakin – on runsaasti tavallisia radioamatöörejä palvelevia, asiallisia keskustelupalstoja. Useimmilla kerhoilla on omat sivunsa ja kaikkia palvelevia sivuja on muutama.\nUusimpia palveluita ja nopeasti kasvava on osoitteesta:\nlöytyvä "Radioamatöörit saunassa"\n"Radioamatöörien omalla osto-ja myyntikirppiksellä" on jo yli 600 käyttäjää. Kauppa käy nopeasti, palveluun on helppo laittaa kuvia ja tietoja myytävästä tavarasta.\nMyös "HamExpress Suomi" on uusi palvelu, jossa on toistaiseksi vielä vähän alle sata jäsentä. Tällä sivulla voi pyytää ja antaa kuljetuspalveluita ... siis tämä ei ole Uber vaan jos kaipaat kuljetusta myymällesi linukalle, voit kysyä apua muilta. Tai jos olet aikeessa kulkea vaikkapa Oulusta Lahteen, voit tarjota kyytiä jonkun tavaroille.\nSuosituin ja ainoa Facebookin yleinen keskustelupalsta on ”Radioamatöörit” -ryhmä, jolla on jo 832 jäsentä. Sen löytää osoitteesta:\nOnko eettinen hakkerointi ratkaisu tietoturvaongelmiin ja palvelunestohyökkäyksiin? Hyvishakkeri kertoo, miten haavoittuvuuksia etsitään laillisin keinoin. Viestintäviraston johtava asiantuntija Kauto, OH2LFM; kertoo viraston mietteet. Tämä osuus alkaa kohdalla 12:30 min\nJotta katsojan ymmärtäisivät, mitä radioamatööritoiminta on, on kanava rakentanut oman sivun tämän esittelyyn "A Guide to Ham Radio":[url]http://channel.nationalgeographic.com/mars/articles/a-guide-to-ham-radio/\nVarsinaista "Mars"-sarjaa, josta tätä kirjoitettaessa on ilmestynyt jo toinen osa, voi katsoa seuraavasta linkistä:\nEnglantilaisella viitoskanavalla "Channel 5 TV" on ohjelmasarja, jonka nimi on reilusti "Naapurini on painajainen" Ohjelmassa haastatellaan hieman sensaatiotyyliin naapureita ja kuvataan heidän riitojaan.\nLokakuun 27. päivän jaksossa kuvattiin 75-vuotiasta Armandoa, N0PAM. Hänestä tehtiin "painajaisnaapuri", koska hänen takapihallaan olevan noin kymmenmetrisen vertikaalin väitettiin aiheuttaneen vakavia sairauksia naapureille.\nEnglannin liittoa RSGB ei ohjelmaan pyydetty. Ohjelma sai kymmenet radioamatöörit kritisoimaan aiheen käsittelyä ja sitä, että radioamatööristä tehtiin syntipukki.\nRSGB:n tiedote löytyy täältä:[url]\nhttp://rsgb.org/main/blog/news/rsgb-not ... programme/[/url]\nMarkus Leikolan ja Jussi Lähteen vieraana on suositussa ohjelmasarjassa tietokirjailija Jyrki K. Talvitie. Jyrkin osuus alkaa kohdassa 9:20 min.\nJyrki K. Talvitie on käytännössä Suomen DX-Liiton "isä". Hänen etelä-Amerikan tietämyksensä taustalla on ollut DX-kuuntelu, josta hän ikään kuin suistui koko maanosan ihailijaksi ja nyttemmin aiheen guruksi. Jyrki on ollut vahvasti mukana myös auttamassa suomalaisia radioamatööripeditioita Etelä- ja Väliamerikan maihin. Jyrki oli mukana myös SDXL:n kesiksella Messilässä viime elokuussa.\nYlen Elävästä Arkistosta löytyy mielenkiintoista historiatietoa suomalaisesta radio- ja tv-teollisuudesta:\n1. Helkaman radiotehtaan esittely - kuinka 'näppärät neitoset' rakentavat radioita.\n2. Radio- ja TV -teollisuuden näyttely 1950 -luvulla\n3. Yhtä lailla mielenkiintoinen 1950-luvulta peräisin oleva katsaus 'pikatiedotusliikenteen' (sähköpostin ja internetin edeltäjä) kehitysvaiheisiin löytyy täältä. Siinä mm. havainnollistetaan kuinka Aslakin viesti Lapista Helsinkiin kulkee nykyaikaisin välinein jopa 17 minuutissa.[url]\nARRL:n hieno lokintoimitussivu löytyy osoitteesta:\nRSGB on tunnettu laadukkaista videoista, ei vähiten sellaisista joilla voidaan radioamatööritoimintaa esitellä lähes missä päin maailmaa tahansa. RSGB on julkaissut uuden, vain 4:37 min pitkän esittelyvideon, jossa on tekstitys englanniksi.\n"Amateur Radio – have you tried?"\nTorleif, SM6YOR; ilmoittaa, että ruotsalaiset radioamatöörit pääsevät jo uudelle 5 MHz:n eli 60 m kaistalle 5351,5- 5366.5 khz. (15 kHz)\nTanskalaiset (OZ), jotka muutama vuosi sitten neuvottelivat Norjan tapaan bandin kkonaan itselleen, ilmoittavat että he voivat edelleen käyttää isoa tehoa ja VFO:ta sekä työskennellä koko taajuuskaistalla 5250-5450 kHz. (200 kHz)\n5 Mhz:n taajuusalueen erikoissivusto löytyy osoitteesta\nSivulta löytyy paljon tietoa bandista ja eri maiden oikeuksista sinne.\nUusin "The 5 MHz Newsletter 17 Summer & Autumn 2016" löytyy seuraavasta linkistä:\nRSGB:N sivulla on hyviä ohjeita ja oppeja uuden bandin workkijoille:\nUSA:n "Technician"-luokkaan uudet tutkintokysymykset [/b][/size][/color]\nUSA:n "Technician" -luokka antaa oikeuden VHF/UHF-taajuuksien käyttöön, mutta myös 80 m, 40 m ja 15 m sähkötykselle (CW) sekä 10 m kaikille lähetemuodoille. Tutkinto käsittää perusmääräykset, liikenteen ja elektroniikan perusteet VHF/UHF-taajuuksien kannalta.\nTechnician-luokan pätevyystutkintojen kysymykset ovat päivittämisen edessä. Yhdysvaltalaiseen tapaan kysymyksien uusiminen on julkinen ja läpinäkyvä. NCVEC eli pätevyystutkijoiden koordinaatioryhmä pyytää kaikilta radioamatööreiltä esityksiä ja ajatuksia uusista kysymyksistä 31.3.2017 mennessä. Kun uudet kysymykset on saatu, ne ovat puoli vuotta julkisesti lausuttavana ja tulevat kommenttien jälkeen käyttöön vuosiksi 2018-2022.\nITU:n julkaisema "Radio Regulation" on kaikkien radiotaajuuksien käyttäjien Raamattu. Radio Regulation koostuu kaikista ITU:n WRC-kokouksissa tekemistä päätöksistä.\nRR sisältää yksityiskohtaisen listan kaikista taajuuksista ja mihin ne on sovittu käytettäväksi. Lisäksi RR:ssä on kymmeniä, satoja sivuja eri radiopalveluiden sisäisiä mutta kansainvälisiä määräyksiä ja ohjeita.\nKansiossa olevat *.htm -tiedostot ovat sisällysluetteloita ja riviä näpäyttämällä pääsee oikeaan kohtaan. Tosin, ainakin muutamaa kohtaa klikkaamalla ei aivan oikeaan kohtaan päästy. Lähelle kylläkin.\n"Tärkeimmät" sivut ovat RR2016Vol-1 sivulta 43 alkava taajuustaulukko ja saman opuksen sivulta 303 alkava "Amateur Services!\n"Maps"-kansiossa on runsas määrä karttoja.\nOman paikallisen tai sydämelle tärkeän kerhon jäsenyys on tietenkin itsestäänselvyys. Mutta jos haluaa laajentaa perspektiiviä, kannattaa miettiä ARRL:n eli Yhdysvaltojen Radioamatööriliiton jäsenyyttä. ARRL:llä on paljon antenni-, laki-, QSL-, teknistä-, vakuutus- ym. palvelua.\nARRL:n jäsenmaksu on kohtuullinen:\nUusi tutkajärjestelmä on osa Venäjän neuvostoaikojen perua olevan ennakkovaroitustutkaverkoston uudistamista. Voronez kykenee havaitsemaan kaikki ilmakohteet mukaan lukien ballistiset ja risteilyohjukset ja avaruudessa olevat kohteet. Venäläismedian mukaan tutkan kantama on 6000 kilometriä.\nItävaltalainen Hannes, OE5JFL; on osoittanut että myös pienellä antennilla voi saada yhteyksiä kuun kautta eli ns. EME-yhteyksiä. (Earth-Moon-Earth)\nHannes mm. osallistui 22.-23.10. ARRL:n EME-kilpailuun ja piti pienellä ”torviantennilla” useita kuuyhteyksiä. Antenni oli parvekkeella, taajuusalueena 1,2 GHz ja tehona 80 W.\nlöytyy kuva antennista ja selostus työskentelystä.\nPertti, OH7KP; kirjoittaa Pohjois-Karjalan Radiokerhon, OH7AB; keskustelupalstalla seuraavasti:\nOutokummun toistimen taajuudella on esiintynyt satelliitin CW-lähetystä. Kerran ajellessani pidin Soinin, OH7QK; kanssa yhteyttä ja hän kertoi netistä löytyvän tietoja tuosta häiriöstä. Selvittelin hieman asiaa ja ohessa on tietoja näistä ”tekokuista”.\nAmatööritaajuuksilla on satelliitteja todella paljon alueilla 10 m, 2 m, 70 cm ja 12 cm. Niillä on majakkataajuus ja toistintaajuudet in sekä out. Maakunnan 2 m toistimien ulostulotaajuuksien lähellä toimivia majakkataajuuksia on satelliiteilla XW-2B 145.705/145.725, XW-2C 145.770/145.790 ja XW-2A 145.640/145.660. Lisäksi niiden downlink-taajuudet osuvat joko suoraan tai lähelle meidän toistinten ulostulotaajuuksia.\nLue koko juttu ja keskustelu:\nNetistä löytyy useampi CW-dekooderi eli tietokoneohjelma, jolla voi lukea sähkötystä. Mike, VE3WDM; on verrannut kahden suositun dekooderin ominaisuuksia ja tehnyt niistä jutun. Juttu löytyy.\nVaikka dekooderien taso on parantunut, eivät ne vieläkään ole "täydellisiä". Ihmisen korva vain kertakaikkiaan on edelleen paremmin sopeutuvainen muuttuviin nopeuksiin, häiriöihin ym. Miken jutun lopussa on kaksi linkkiä:\nkyseisiin vertailtuihin ohjelmiin. Kannattaa kokeilla.\nTiettävästi vanhin eurooppalainen radioamatööri, Ivan, F3AT; kuoli (Silent Key) 8.11.2016. Hän oli kuollessaan 102 vuoden ikäinen eli syntynyt 1914.\nHän oli aktiivinen vuodesta 1930 lähtien kokien ja nähden radioamatööritoiminnan suuren muutoksen kaikkina näinä vuosina. Hän rakasti sähkötystä (CW) ja oli mieltynyt DX-asemien metsästykseen. DXCC-awardissa hänellä oli yhtä vaille kaikki maat (339/388) ja sähkötyksellä puuttui vain Pohjois-Korea, P5, lukuna 338/354.\nSuorittaessaan asepalvelusta hän oli äänessä mm. FQ3AT Tsadista, FE8AB Kamerunista ja FF8AG Malista.\nARRL:n yhä suositumpaan LOTW- QSL-järjestelmään on nyt valmistunut uusi TQSL-ohjelman versio 2.3.\nUusi versio on jälleen palan turvallisempi ja mukavampi. Kunhan aikaa vielä vähän kuluu, saataneen siihen myös suomenkieliset tekstit ja ohjeet. Uuden version voi ladata osoitteesta\nKerhon kotisivulta löytyy uusi päivitetty LOTW-käyttöopas. Päivitys on tehty 30.10.2016:\nSan Diegon yliopiston tutkijat ja tiedemiehet käyttävät pieniä radioputkia kehittäessään yhä tehokkaampia tietokoneita. Tutkimustulokset viittaavat siihen, että perinteisillä putkilla saadaan nopeampaa tiedonkäsittelyä ja – yllätys yllätys – tehokkaampaa energiakulutusta.\nEnsimmäiset tietokoneet perustuivat 1950-luvulla putkitekniikkaan. Putket saattoivat viedä tilaa useiden huoneiden verran. Energiankulutus oli suurta ja tarvittiin tehokasta ilmavaihtoa. Ensin transistorit ja sittemmin mikroaaltopiirit syrjäyttivät putket.\nNorthern California DX Foundation'is eli NCDXF uusin ”Newsletter” on ilmestynyt. Pääartikkelit ovat "Kaksi viikkoa Juan de Nova'lla, FT4JA" ja ”Emme antaneet periksi, Iran. EP2A". Uusin lehtinen löytyy osoitteesta:\nVanhempia voi etsiä ja lukea seuraavasta linkistä:\nInternational DX Association (INDEXA) on vastaavasti julkaissut myös uuden DX-Newsletterin. Tässäkin lehdessä on pääjuttuna Juan Da Nova, FT4JA\nKumpikin lehti on hyvin taitettu ja runsaasti kuvitettu.\nKerhokirjeen sähköpostilistalla on nyt noin 610+ lukijaa ja sen lisäksi sitä luetaan noin 700-1200 kertaa OH3AC Keskustelupalstalta. Kerhokirjettä myös edelleenvälitetään eräiden muiden kerhojen omilla listoilla. Jos haluat pois jakelulistalta tai haluat jakelulistalle, laita sähköpostia osoitteeseen oh3ac@oh3ac.fi


Valoa Liipolassa: Muutamia kuvia lyhyeltä aamulenkiltä\nMuutamia kuvia lyhyeltä aamulenkiltä\nNaakat ja varikset pitävät tätä seutua omanaan, yhtenä aamuna kävivät yhdessä ja yhtenä rintamana kiivaan taistelun haukkaa vastaan, taistelu näkyi ja kuului kauas.\nKuuraisen nurmen vihreän sävy on kaunis, jäätyneestä kallion päällä olevasta lätäköstä on muodostunut tuntemattoman mantereen kartta.\nRuusupensaassa oli sekalainen harva otos useampaa vuodenaikaa, tinapaperiroska oli kuuraisessa maassa kuin jonkinlainen hienompikin jääveistos.\nTytär bongasi illalla: "Katso miten hassuilta männyt näyttävät kun niitä katsoo alhaalta ylöspäin". Totta, aamullakin ne näyttivät olevan kuin iso musta savupilvi kahden kepin nokassa.\nTunnisteet: Eläin- ja lintumaailmaa, Liipolan luontoa ja metsää\ntrina 26. marraskuuta 2011 klo 22.28\nJotain viehättävän karua suomalaista tunnelmaa on kuvissasi. Voin vain kuvitella taustamusiikiksi naakkojen ja varisten ääntelyn :) Nuo männyt ovat kyllä mainiot.\nMirja 27. marraskuuta 2011 klo 0.12\nKiitos Trina :) Huomaan myös pitäväni tämän vuodenajan karuudesta ja rosoisuudesta, kai se tulee jostain tosi syvältä. En ole koskaan haikaillut etelän lämpöön palmupuiden alle vaan juuri tämä arktinen, karu, rosoinen pohjolan luonto vuodenaikoineen on se mistä tykkään.\nMitä tulee mäntykuvaan, niin lapset toisinaan laittaa katsomaan asioita uudella tavalla, en varmaan olisi katsonut mäntyjä noin, jos tytär ei olisi sanonut :)\nHyvää adventinaikaa myös :)\nAnsku 27. marraskuuta 2011 klo 9.04\nMeilläkin talveksi viileään viherhuoneeseen nostettu ruusu ryhtyi yhtäkkiä tekemään uusia lehtiä. Nurinkurista ollut tämä syksy (en vielä oikein osaa sanoa talvi, kun on niin lämmintä...)\nAinoa asia mitä kaipaan, on valo. Kun siihen päivän valoisimpaankin aikaan on hämärää, tuntuu ettei oma kroppakaan pääse kunnolla hereille. No, lisätään kynttilöiden määrää! :)\nMirja 27. marraskuuta 2011 klo 10.25\nAnsku, nurinkurinen syksy kyllä. Minäkin olen nähnyt puissa uusia silmuja, samoin pajunkissoja on pajuissa. Meilläkin pelargoniat on vielä täydessä kukassa parvekkeella (parveke on lasitettu, mutta silti aika kylmä), oikein innostuivat kukkimaan tuossa lokakuussa :)\nKaksi viime talvea olivat niin pitkiä, lumisia ja kylmä että minua ei ainakaan haittaa ollenkaan, vaikka talvi tänä vuonna jäisi lyhyeksi.\nValoa sitä todellakin kaipaa, onneksi joulu valoineen ja kynttilöineen tuo tosiaan valoa tähän pimeimpään aikaan. Viime talvilta muistan, että joulukuu on ollut ihan sitä hämärintä hyssyä, tammikuussa aurinkokin alkaa jo paistaa enemmän. Toivottavasti saataisiin aurinkoisia päiviä vielä joulukuullekin.\nIrmastiina 27. marraskuuta 2011 klo 10.43\nja tuo kuurassa oleva nurmikko on ihana....☺\nMirja 27. marraskuuta 2011 klo 12.30\nKiitos Irmastiina :) Minäkin ensi kertaa jäin oikein ihastelemaan, miten kaunis ja kauniin sävyinen kuuran peittämä nurmikko oikein onkaan.\nLasten kanssa elämä on yll...\nGooglen uusi hakutoiminto\nIhmeellisiä puita ja pieniä episodeja viime viikol...\nTakapihan linnut ja pikkueläimet


Onko Partnera Oululle vain sijoituskohde? @\nOnko Partnera Oululle vain sijoituskohde?\nJulkaistu 18.11.2016 Esko Ei kommentteja\nViime Helmikuussa kirjoitin Partnera Oy (ent. Oulun Puhelin Oy ja ent. Oulu ICT Oy:n) toiminnan potentiaalisesta merkityksestä Oulun seudun elinkeinoelämälle ja ihmisille. Kyselin Oulun kaupungin omistajaohjauksen perään ja Partneran yli 200 miljoonan euron pääoman sijoittamisesta pohjoisen yritysten menestykseen ja alueen työllisyyteen. Tuolloin sain vastauksen, että yhtiön tehtävä on maksimoida omistajien omaisuuden tuotto ja arvonnousu, eikä yhtiöllä ole elinkeinopoliittista eikä alueellista roolia.\nNäin puolivuotta ennen kunnallisvaaleja olisi äänestäjien hyvä tietää onko myös tulevat valtuutetut sitä mieltä, että Oulun kaupungin 47 prosentin omistus Partneri Oy:ssä on vain sijoitus ilman elinkeino- tai työllisyyspoliittisia vaatimuksia. Oulun kaupunki käyttää käytännössä enemmistövaltaa yhtiössä ja näin ollen pystyy määrittelemään Partneran strategian. Partneria on jakanut, DNAn osakkeiden myynnin jälkeen, osakkaille merkittävät osingot ja pääomapalautukset. Osakkeiden hankintahinnat on ylitetty moneen kertaan ja kaikkia osakkaita on kohdeltu tasapuolisesti.\nNykyinen valtuusto on hyväksynyt Partneralle ”uittoyhtiö strategian”, jossa yhtiö voi toimia parhaaksi katsomallaan tavalla, kunhan omistus kasvaa ja kaupungin pohjattomaan kassaan tulee muutama miljoona joka vuosi. Tämä on tietoinen valinta, joka on tehty demokraattisin menetelmin ja pulinat pois – ainakin vielä puolivuotta. Kaupungin rahoituspäällikkö toteaakin ykskantaan lehtihaastattelussa DNA;n osakkeiden myynnistä että Oulun ICT:n hallitus päätti myynnistä ei Oulun kaupunki.\nPartneria on tehnyt yhden sijoituksen, pienen kohun saattelemana, olemassa olonsa aikana. Kaikki muut ovat Oulun Puhelimen perintöä niin Systema Store Oy kuin kiinteistötkin. Kiinteistöissä toimii yhtiö itse sekä pääomistaja Oulun kaupunki ja puhelinyhtiö DNA ovat vuokralaisia. Raha kiertää taskusta toiseen. Yhtiön palkkalistoilla on toimitusjohtaja, varatoimitusjohtaja sekä 1-2 muuta työntekijää. Hallituksessa on viisi ammattilaista vain ohuella kytkennällä pääomistajaan.\nPerjantaina 18.11.2016 Kalevassa oli juttu, joka pohjautui puhelinyhtiö DNA:n pörssiin menoon sekä kopio kolme vuotta vanhasta Kalevasta, jossa uutisoitiin Oulun luopuvan DNA:n osakkeista. Osakkeiden hinnalla nyt ja silloin on turha spekuloida, sillä päätökset tehdään aina ajassa perusteellisen harkinnan tuloksena. Mielenkiintoista on kuitenkin kolme vuottavanhan Kalevan väliotsikko ”Oulun ICT Oy käyttää myyntituoton Oulun alueen elinkeinoelämän hyväksi”. Näin varmaan suurin osa kaupunginluottamushenkilöistä tuolloin myös aidosti uskoi.\nDNA Oy:n osakkeiden myynnistä Partneran omistajat, pienet ja suuret, ovat saaneet riittävästi rahaa, lähes satamiljoonaa euroa. Nyt olisi aika panostaa Oulun seudun menestykseen yritysten kautta ja saada sieltä tuottoa pitkällä aikavälillä tasaisesti. Yhtiön strategiaan taustalla tulisi olla vahva panostus pohjoisen yrityksiin ja näin toteuttaa omalta osaltaan Oulun elinkeinopolitiikkaa ja jättää pikavoittojen aiheuttama ahneus vähän taka-alalle.


Pentti Malaska -tulevaisuuspalkinto Solar Foods Oy:lle - Paikalliset - Turun Sanomat\nPentti Malaska -tulevaisuuspalkinto Solar Foods Oy:lle\nAnne Arvonen/Turun yliopisto\nKuvassa Pentti Malaska -palkinnon koordinaattori Laura Pouru, Solar Foodsin teknologiajohtaja Juha-Pekka Pitkänen ja palkintoraadin puheenjohtaja Juha Kaskinen.\nSuomalainen Solar Foods Oy on palkittu Turun yliopiston Pentti Malaska -tulevaisuuspalkinnolla. Vuonna 2017 perustettu start-up-yritys kehittää uudenlaista ravinnerikasta proteiinia.\nSolar Foodsin innovaatiossa mikrobeista kasvatetaan ravintoa ilmasta otetun hiilidioksidin ja sähkön avulla.\nPalkintoraadin mielestä voittajaratkaisu pureutuu yhteen suurimmista globaaleista haasteista, eli miten varmistaa kestävä ruoantuotanto kasvavalle väestölle rajallisella maapallolla.\n30 000 euron arvoinen palkinto jaettiin Tulevaisuuden tutkimuskeskuksen järjestämässä kansainvälisessä Constructing Social Futures -konferenssissa keskiviikkona.\n– Ratkaisulla on vahva tieteellinen perusta VTT:n ja Lappeenrannan teknillisen yliopiston tutkimustyössä. Ratkaisu hyödyntää uusinta teollista bioteknologiaa ja energiateknologiaa ja sillä on potentiaalia mullistaa maailmanlaajuinen elintarviketuotanto. Voittaja jatkaa professori Pentti Malaskan poikkitieteellistä tulevaisuusfilosofiaa yhdistämällä visionäärisen ajattelun, innovatiivisen teknologian ja rajat ylittävän yhteistyön kestävän planetaarisen tulevaisuuden rakentamiseksi radikaalien ratkaisujen avulla, palkintoraadin puheenjohtaja, Tulevaisuuden tutkimuskeskuksen johtaja Juha Kaskinen perusteli voittajan valintaa.\nPääpalkinnon lisäksi raati jakoi kunniamaininnan ex-kansanedustaja Antero Vartian (vihr) perustamalle Compensate-säätiölle, joka tarjoaa mahdollisuutta kompensoida omia hiilidioksidipäästöjään. Raadin mielestä yritys kasvattaa yleistä tulevaisuus- ja ympäristötietoisuutta, ja sillä on potentiaalia toimia laajemman muutoksen katalysaattorina.\nTulevaisuuspalkinto perustettiin vuonna 2017 Turun yliopiston Tulevaisuuden tutkimuskeskuksen 25-vuotisjuhlan kunniaksi. Palkinto kunnioittaa professori Pentti Malaskan (1934‒2012) elämäntyötä tulevaisuudentutkimuksen alalla. Hän oli Turun kauppakorkeakoulun talousmatematiikan ja tilastotieteen professori, joka perusti Tulevaisuuden tutkimuskeskuksen vuonna 1992.


Seriffi Kimi ja sen kätyrit: Aina ei ole helppoa, kun on suosittu\nAina ei ole helppoa, kun on suosittu\nNyt oli pakko päästä kirjoittamaan kissojen vaikeuksista. Tai siis eihän kissoilla mitään vaikeuksia ole, vaan omistajilla. Päätimme avomiehen kanssa mennä extempore reissulle Gran Canarialle. Lähtö ei ole kuumimmasta päästä, meille jäi viikko asioiden järjestämiseen.\nEmme ole ikinä olleet kissojen aikana pois kotoa kokonaista viikkoa (Kimi on ollut meillä kohta vuoden, muut vähän vähemmän). Eikä viitsi jättää kultamussukoita kotiin, vaikka hoitajiakin sinne sais, mutta silti ne joutuisivat olla aika paljon yksin. Koska meidän tutut kissaihmiset eivät kolmea hirviötä voi ottaa (vanhemmillani on ragdoll, joka suhtautuu tosi huonosti Kimiin ja tädilläni "musta pantteri", joka suhtautui tosi huonosti vanhempieni ragdolliin). Eli, jos ei ole paljon hoitanut kissoja/meidän kissoja, niin kolme kerralla saattaa olla aikamoinen pamaus. Kysyttiin sitten hoitopaikkaa avomiehen vanhemmilta, he sanoivat, että kyllä he Kimin voivat ottaa. Sen jälkeen kysyttiin minun mummulta ja sieltä tuli, että "kyllä me Kimi voidaan ottaa". Tässä vaiheessa pääsi nauru. Ei kuitenkaan iloinen. Ei ole omistajille helppoa kun yksi kissoista on niin suosittu, että se voidaan ottaa kaikkialle.\nKimi on ollut hoidossa mummulla ja hän sanoi, että kolmea hän ei välttämättä tahdo. Avomiehen vanhemmilla Kimi on käynyt kylässä n. kolmisen kertaa. Muut kattimatit ovat silloin kököttäneet kotona. Sovittiin mummun kanssa, että jospa hän tällä kertaa hoitaisi kahta muuta. Eli Kimara ja Kille menee hoitoon mummulle ja Kimi avomiehen vanhempien luokse. Jako on hyvä, sillä Kimara ja Kille ovat niin pelokkaita vielä ja viihtyvät hyvin kaksin. Kimi taas pärjää missä tahansa. Varsinkin kun Kimi on suurin innoittaja tappeluleikkeihin ja ralleihin, poppoo on hyvä erottaa hetkeksi.Tulee kova ikävä kultamussukoita! Vaikka pirulaisia ne ovat, tappoivat kodin ainoan palmunkin.\nNyt ku sais herkun.\nNyt on sitten kissoille ostettu ruuat ja pahoittelulahjat. Pohdin autossa, että tuleeko musta samanlainen äitikin, vanhemmat matkoilla, lapsille jotain pientä kivaa.\nLähettänyt A JA O klo 16.11\nTunnisteet: kissa, kissanlelu, matka


Siirry Museoviraston valtakunnalliseen karttapalveluun: Laukkaniityn kylä\nLaukkaniityn kylä keskiaikaisella kylätontilla Aurajokivarressa edustaa rakenteeltaan ja osin rakennuskannaltaan 1700-luvun loppupuolen tilannetta. Kylän kantatilojen talouskeskusten rakenteessa näkyy isojaon vaikutus.\nLaukkaniityn kylä sijaitsee Auran kunnan etelärajalla, Aurajoen kaakkoispuolella. Kyläasutus muodostuu keskiaikaisella kylänpaikalla sijaitsevista Vanhatalon ja Vähätalon talouskeskuksista sekä isojaossa jaetun Vanhatalon osatalosta Jukolasta, joka sijaitsee etelämpänä erillään muista taloista. Vanhatalon päärakennus on 1800-luvun loppupuolelta ja Jukolassa on säilynyt osittainen umpipiha, jonka kaksi asuinrakennusta ovat valmistuneet 1800-luvun alkupuolella ja 1896.\nLaukkaniityn kylä sijaitsee valtakunnallisesti arvokkaalla maisema-alueella Aurajokilaakso.\nLaukkaniityn kylä asutettiin myöhäiskeskiajalla ja 1540 kylässä oli kolme taloa. 1780 kylässä oli kaksi taloa, Isotalo eli Vanhatalo ja Vähätalo, mylly Käetynkoskessa ja kaksi torppaa. Kylässä suoritettiin isojako 1700-luvun lopulla, jonka jälkeen Vanhatalosta 1799 erotettu Jukola sijoittui vanhan kylätontin ulkopuolelle.\nKarin Lehtonen, Aurajokilaakson maisema-alueen kulttuurihistorialliset arvot. Turun maakuntamuseo. Monisteita 11. 1997.\nLaukkaniityn kylää Auran kunnassa. Johanna Forsius 2007.


Auberge du Lac-à-l'Eau-Claire Saint-Alexis-des-Monts, hotellisi null. Tarjouksella rajattu aika!\n« Takaisin Auberge du Lac-à-l'Eau-Claire\nKatso lisää kuvia Tarkista hotellin Auberge du Lac-à-l'Eau-Claire hinta ja varaustilanne: Saapuminen :\nAuberge du Lac-à-l'Eau-Claire - Kuvaus\nKeskus-Saint-Alexis-des-Monts on helpostiLue lisää\nsaavutettavissasi, sillä matka vie autolla vain 19 minuuttia. Osoitteessa 500 chemin du Lac-à-l'Eau-Claire sijaitseva hotelli on ihanteellinen tukikohta, kun haluat nauttia kaikista kaupungin antimista, viivyitpä sitten vain muutaman päivän tai kauemmin. Auberge du Lac-à-l'Eau-Claire (Saint-Alexis-des-Monts) tarjoaa kaikki ne palvelut, joita voi odottaa tässä kaupungissa sijaitsevalta neljä tähteä-kategorian hotellilta - mm. n.a.. Hotelli on luksus-tyylinen.\nAuberge du Lac-à-l'Eau-Claire: tyypit:\nAuberge du Lac-à-l'Eau-Claire: mukavuudet ja palvelut\nAuberge Gouverneur Shawinigan (Shawinigan) tarjoaa kaikki ne palvelut, joita voi odottaa tässä kaupungissa sijaitsevalta neljä tähteä-kategorian hotellilta - mm. Business-keskus, Ilmainen pysäköinti. 28,6 km -\nSijaintina on 4500 12th Avenue, kaakkois-Shawinigan, ja etäisyys keskustasta autolla vain 16 minuuttia.Kaksi tähteä -kategoriaan kuuluvan budjetti-tyylisen hotellin sijaintina on Shawinigan. Hotelli 44,2 km -\nTarkista hotellin Auberge du Lac-à-l'Eau-Claire hinta ja varaustilanne: Saapuminen :


Miksi tuhlaamme elämäämme itsellemme sopimattomissa parisuhteissa? - Havaintoja parisuhteesta\nMiksi arvotamme parisuhteen niin korkealle, että olemme valmiit maksamaan siitä hyvinvointimme?\n”Mies juo olutta lähes joka päivä, vain sunnuntai ja maanantai ovat selviä päiviä. Koskaan ei ole ollut aikaa toiselle, vaan aika menee omiin tarpeisiin ja juomiseen. Olemme olleet naimisissa 5 vuotta.\nMiehen juominen on eskaloitunut viimeisen vuoden aikana siis lähes päivittäiseksi. Kärsin siitä valtavasti, mutta en kuitenkaan saa itseäni lähtemään pois. Omat lapsen, jotka ovat jo aikuisia. ovat huolissaan tilanteesta. Kuitenkin löydän koko ajan tekosyitä ja haluan vain jatkaa.\nMieheni nimittelee halventavasti humalassa ja salailee tekemisiään ja myös kesän ja syksyn aikana pettänyt toisen naisen kanssa. Siitä huolimatta vain roikun edelleen suhteessa. Hän ei koskaan myönnä mitään ja vain vaikenee. Lupaa mutta ei pidä lupauksiaan.\nEi koskaan halua lähteä mihinkään kanssani, on siis vain minä itse. Kuitenkin selvinpäin mitätöi kaiken sanomansa. Käyn itse terapiassa ja olen ollut masennuksen takia syksyllä sairaslomalla. Mies ei ymmärtänyt tätäkään.”\nTässä yksi lukuisista saamistani viesteistä, joissa minulle kerrotaan parisuhteen arjesta. Kyseinen tarina on täydellinen esimerkki siitä, että kuinka syvälle parisuhteen idea on kasvatettu sisäämme. Moni meistä tuntuu kestävän aivan minkälaista kohtelua tahansa, mutta parisuhde on ja pysyy elämässä mukana.\nUnohdetaan tässä nyt selvästi väkivaltaiset suhteet, joista saattaa olla jopa vaarallista irtaantua ja pysytellään väkivallattomissa suhteissa, vaikka toki välinpitämättömyys ja toisen ihmisen täydellinen huomioimattomuus voidaan helposti väkivallaksi laskea.\nKeskitytään sitä vastoin tekstini aloittaneen kaltaisiin parisuhdetarinoihin. Tarinoita on aivan liikaa ja olen niitä vuosien aikana lukenut suhteettoman paljon. Parisuhteita, joissa ei ole jäljellä mitään, mitä voisi rakkaudeksi ja kunnioitukseksi toista ihmistä kohtaan kutsua.\nMiksi me arvotamme parisuhteita niin korkealle, että olemme valmiita tuhlaamaan arkemme lähes sietämättömissä olosuhteissa? Kuka meille on myynyt pystyyn kuolleen ajatuksen siitä, että parisuhteen kuuluu olla elämänmittainen, oli se laadultaan mitä tahansa? Miksi uskomme tuota ajatusta?\nMiksi yhäkin eronneita tunnutaan syyllistävän siitä, että he eroavat liian helposti? Onko se oikeasti muka itsekkyyden merkki, että lähtee olosuhteista ja parisuhteesta, joka tarjoaa itselle lähinnä ahdistusta ja vitutusta? Vai huutaako tuota liian helpolla eroamisen mantraa vain he, jotka itse eivät uskalla syystä tai toisesta parisuhteestaan lähteä, koska ei ole syytä lähteä, kun puoliso ei ole hakannut sairaalakuntoon ja pannut kaikkea liikkuvaa.\nPelkäämmekö yksinolemista niin paljon, että valitsemme olla toisen ihmisen kanssa, joka ei edes ole läsnä? Pelkkä toisen ihmisen kanssa asuminen riittää täyttämään yksinäisyyden pelosta johtuvan tyhjyyden.\nMiksi ihmeessä emme tunnu ymmärtävän, että elämänmittaisen parisuhteen idea on kehitetty aikakaudella, jolloin kahdelle ihmiselle oli olemassa tarkoin räätälöity rooli perheessä? Rakkauden kanssa sillä ei ollut mitään tekemistä. Miksi ihmeessä kuvittelemme, että tuo vuosikymmeniä sitten kehitetty malli toimisi nykymaailmassa, jossa ihan kaikki muukin on muokkautunut toisenlaiseksi kuin ennen?\nRomanttinen rakkauteen ja arvostukseen perustuva pitkäkestoinen parisuhde on mahdollinen, mutta se on erittäin harvinainen parisuhde. Pituutta parisuhteisiin voi tulla vuosikymmeniäkin niin kuin tekstin aloittaneella pariskunnalla, mutta millä hinnalla? Onko esimerkin tarina merkki onnistuneesta parisuhteesta? Koska mitta määrittelee onnistumisen? Parisuhde, jossa ei ole jäljellä muuta kuin krooninen vitutus.\nYhäkin harhaisesti ajattelemme, että pitkä kuolemaan asti kestänyt parisuhde on onnistunut ja kesken jäänyt ja eroon päätynyt on epäonnistunut. Miten helvetissä me osaammekin huijata itseämme uskomaan moiseen hömppään?\nNimittäin siihen me uskomme. Vain kuolema meidät erottaa fraasiin. Parisuhde on kuin uskonto, jonka alttarille olemme valmiit uhraamaan jopa oman hyvinvointimme. Siksi minä aloituksen kaltaisia tarinoita saan säännöllisesti, koska uskomme. Siksi luen lauseita, joissa kerrotaan, että puoliso on kaksi päivää viikosta selvänä ja nekin päivät puuhaillen omiaan. Seksiä on ollut viimeksi Halosen kaudella ja huulet ovat kokeneet suudelman samoihin aikoihin. Mutta tässä minä silti olen, koska kuolema meidät erottaa ja niin edelleen. Katkerana ja vihaisena, mutta voipahan sanoa, että liitto kesti myötä- ja vastamäet, josta jälkimmäistä oli viimeiset neljä vuosikymmentä.\nRakastan parisuhteita, mutta meidän olisi silti lakattava arvostamasta niitä niin paljon kuin nyt teemme. Elämää on parisuhteiden ulkopuolellakin. Eroon päättynyt parisuhde on monella mittarilla onnistuneempi parisuhde kuin parisuhde, jota pidetään pystyssä pakolla, perkeleellä ja häpeän pelosta. Jos elää rakastavassa ja arvostavassa suhteessa, niin sitten ei mitään hätää. Onneksi olkoon rakastavaiset, olette toisenne ansainneet. Pitäkää liekki lepattamassa.\nMutta teille sadoille viestin lähettäneille täysin kuolleessa suhteessa eläville terveisinä sanottakoon, että elämä on paljon arvokkaampi kuin paska ja toimimaton parisuhde. Älkää arvostako parisuhdetta niin paljon, että olette sen nimissä valmiit unohtamaan kaiken muun elämän ympärillänne.\nSitten kun olemme oppineet parisuhteen uudet säännöt ja tuomaan sen pois sieltä vuosikymmenten takaisista pakkoajatusten ja pakkokestämisen ikeestä, niin voimme alkaa rakentamaan parisuhteitamme terveemmälle pohjalle. Pohjalle, jonka perustana on rakkaus eikä yhtään mikään muu.


Tekemistä kaikille kotonakuuhkaajille :: Kotonakuuhkaaja\nTottahan kuuhkaamisen ohessa harrastetaan vaikka mitä ja sujuvan arjen ansiosta vapaa-aikaa on enemmän! Viihdy luonnossa ja kulttuurin parissa, treenaa urheilua, musiikkia, käsityötaitoja ja kuvataidetta tai opiskele uusia taitoja. Meri, saaristo ja upeat reitit houkuttelevat liikkumaan ulkona ympäri vuoden. Löydä tekemistä tai kehitä taitojasi Raahessa!\nTutustu kotonakuuhkaajien lempparihommiin!\nHahmon mukaan Funteeraaja Hössö Intopiukia Passeli Peijooni Ronkeli Ränttääjä Ölövi Tutustu hahmoihin\nKaikki Funteeraaja Hössö Intopiukia Passeli Peijooni Ronkeli Ränttääjä Ölövi Tutustu hahmoihin\nPattasten urheilualueelta löytyy kaikki mitä aktiiviseen elämäntapaan kaipaa: yleisurheilua, tennistä, jalkapalloa, pesistä, talvisin hiihtoa ja luistelua sekä leikipuisto. Jokaiselle jotakin!\nTutustu Raahen urheilukenttiin\nRaahessa Koivuluodon jäähallin takana olevassa metsässä sijaitsee 18-väyläinen frisbeegolf-rata, jossa riittää haastetta kokeneemmallekin!\nKlikkaa frisbeegolfin maailmaan!\nRaahesta löytyy oikea leikkipuistojen verkosto! Kävelymatkan päässä toisistaan on monia erityyppisiä ja hienoja puistoja vaikkapa mukavaksi koko perheen puuhaksi!\nKatso leikkipuistojen sijainnit\nLämmin kesäpäivä, meren tuoksu, leppoisasti putputtavat veneet ja Peijooni kavereineen pienellä iltapäiväsiestalla. Oma vene saattaisikin olla Peijoonista aika kiva juttu...\nKeskellä kaupunkia oleva Galleria Myötätuuli tarjoaa kuukausittain vaihtuvia, korkeatasoisia näyttelyitä. Kulttuurikärpäseksi tunnustautuva Ränttääjä nauttii tarjonnasta täysin siemauksin!\nTutustu tuleviin näyttelyihin\nKoodikaveri paras kaveri\nFunteeraaja nauttii ongelmanratkaisusta ja mikäpä olisikaan siihen parempi ratkaisu kun vanha kunnon koodaus. Ohjelmointikielet, robotiikka ja digituotanto – aiettä, toimii!\nPuvustaja, avustaja, puvustajan avustaja... Hössö nauttii siitä kun teatterimaailmassa tapahtuu ja pääsee itse olemaan keskellä kauneimpia ja kuumimpia kulttuurielämyksiä!\nTaskun Saarikahvilaan retkieväille!\nPasseli tietää, että kun jäät kantavat ja suksilla pääsee, saa parhaat retkieväät Saarikahvilasta. Tuoretta siikaa, loimulohta, keittolounasta – mitä sitä muuta voi retkieväiltä toivoa!\nKlikkaa Taskun saarikahvilaan!\nKävellen tai pyörällä, pidempi tai lyhyempi lenkki, hiki päässä tai kaikessa rauhassa luonnosta nauttien – Hummastinvaaran luontopoluilta löytyy Passelille varmasti passelit reitit!\nKuutostiimistä käsityöt ja lähiruuat\nKuutos-Tiimi on osuuskuntavetoinen käsityö- ja lahjamyymälä, josta löytyy Ölöville persoonalliset käsityöt, lähiruokaa ja käsityötarvikkeita moneen lähtöön.\nHyvää oloa ja hyvinvointia kylpylämaailmassa!\nKuntokeidas Vesipekka on monipuolinen terveysliikuntakeskus, josta saa kylpylätason palvelut uimahallilipun hinnalla. Käy siis vähän tarkemmankin markan Intopiukeille!\nKlikkaa kylpylämaailmaan tästä!\nHiki pintaan kuntoportaissa!\nRaahessa on kaksi hiihtomajaa, jotka ovat lähtöpisteitä useille eri mittaisille hiihtoladuille ja erilaisille ulkoilureiteille. Jos ei Intopiukia saa näissä maastoissa hikeä pintaan niin on jo kumma!\nPikkulahden uimarannan maisemat\nPikkulahden uimarannalta on upea näkymä Raahen vanhaan kaupunkiin lahden yli. Beachfutis-kentät, kesäkioski, melontaa, suppailua ja talvisin avantouintia – näissä maisemissa Ronkeli viihtyy!\nPuuttuuko listasta joku oma lempparisi?\nNo hätähän ei ole tämännäköinen! Lähetä meille oheisella lomakkeella viestiä, että minkä kohteen sinä haluat mukaan listoille. Näin saamme muidenkin tietoisuuteen salaisia raahelaishelmiä, jotka ovat olleet tähän saakka vain harvojen ja valittujen tiedossa!\nMinkä lempparikohteen haluaisit kertoa muillekin? Vaaditaan\nLähettämällä tietosi tämän lomakkeen kautta, hyväksyt samalla tietosuojakäytäntöjemme mukaisen henkilötietojen käsittelyn.